
Mellem Hav og Fjord, 
mellem Dal og Bakke 
strækker sig over hele Ods- 
herred mere rigt og mere 
iøjnefaldende end andre Ste- 
der de gamle Stengærder 
De slynger sig fra Hjem til 
Hjem, fra Ager til Ager, 
snart opad, snart nedad, som 
Landskabet bestandig skif- 
ter ; men altid glimtende med 
lyse Smil, altid med en egen 

Ynde, der giver ligesom en særlig og karakteristisk 
Pynt over det odsherredske Landskab. 

Med Istidens gavmilde Gletschere kom Stenene 
ind i Landet. De har kostet Jordens Dyrkere megen 
Maje. Men da Markerne samledes ved Udskiftningen, 
gjorde de god Nytte i de nye Skel. Gærderne voksede 
op. Om Skov og Ager og Have løb de Herredet over. 
Mil efter Mil. Og Tiden klædte dem i ærværdigt 
Mos og Lav, i Græs og Blomster, i Buske og Brom- 
bærranker. 

De gamle Stengærder blev Poesien mellem Ods- 
herreds Nyttejord. De blev en Skønhed i Landskabet, 
et Særpræg paa Egnen. Og det er med Vemod, man 
ser til, hvor et gammelt Stengærde ofres for at skaffe 

Skærver til den alfare 
Vej. 

Se Gærdet i For- 
aaret, naar Lærken 
bygger sin Rede. og 
naar Viol og Gaase- 
urt titter frem mel- 
lem de graa Sten. Da 
er det den gamle, ær- 
værdige Linie mellem 
det nye og vege, mel- 
lem alt det, der spi- 
rer frem paa Marker- 
ne paa begge Sider af 
Gærdet. 

Og Gærdet selv grønnes. Brombærrankerne faar 
Blomster, og den vilde Rose, der saa ofte fandt et 
Fristed i Ly af de gamle Sten, aabner for sin sarte 
Sommerpragt, den vilde Rose, Hegnets og Gærdets 
Blomst, som vi næsten ikke nænner at plukke, fordi 
den er saa smuk og saa ren. Under den farves det 
gamle Gærde af den gule Stenurts tætte Blomster- 
knipper af den lysegrønne Engelsød, af Stenbræk 
og .Fredløs, af Timian og hvad de hedder allesammen. 





Let og graciøst kravler Sner- 
len, Konvolvolus, til Vejrs 
og ligger i plastiske Bugt- 
ninger over Sten og Græs. 
Og oppe paa Gærdet staar 
Guldmagernes Blomst, Al- 
kymi Ile eller Løve fod. og 
retter paa sine krusede 
Blade. Den er pyntelig nok. 
selv om den ikke ses saa 
langt borte fra som Ager- 
maanen og den store, maje- 
stætiske Kongelys, der sætter sine gule Blomster ud 
til alle Sider, for at ingen skal gaa Glip af det stolte 
Syn. 

Mere beskeden, dæmpet og spinkel staar nede mel- 
lem de lange, lysende Græsstraa den Blaaklokke, der 

skal ringe til 
Bryllup for alle 
Gærdets smaa 
myldrende Dyr. 
Og der er nok at 
gøre, for Dyr er 
der mange af. Her 
flagrer Sommer- 
fuglene med de- 
res blaa og hvide 
og brogede Vin- 
ger; her kan 
Slaaenbusken gemme en Fuglerede, og i Ly af Gær- 
det kan Hareungen faa Tid at puste lidt. Her fin- 
der Insekterne deres Gemmer mellem de store Sten, 
og fra Blomst til Blomst summer Bierne, medens Fir- 
benet daser i Solen. Lige fra Myren til Lærken har 
de alle opdaget, at et Stengærde er det alier dejligste 
Sted. 

Og Torskemund og Potentil giver Dyrene Ret. 
Og mange andre Blomster endnu foruden dem, der 

.1 «..«'- ~— • 





her er nævnt. De dukker frem efterhaanden for den, 
der vil se Gærdet rigtig efter: Krageklo, Kællinge- 
tand og Regnfang, Margueritterne, Solens smaa Spejl 
billeder, og i helt andre Farver Tjærenelliker og Ci- 

korie. Og den røde Syre maa ikke glemmes. Den 
dukker op i al Beskedenhed mellem Græsset paa Gær- 
dets Ryg for en skønne Dag at tage den røde Kjole 
paa. Naar Solen gaar ned, staar den sammen med 
Græsstraaene og vinker, saa længe de kan fange en 
Straale endnu. Og naar Kirkeklokkerne fortæller ud 
over Agrene, at nu er Dagen endt, saa er det, som det 
tunge Malm finder en Genklang i de gamle Sten i 
Gærdet. 

Skønt er Gærdet i Foraaret og ved Sommertide. 
Maaske er det dog alier kønnest ved Efteraar, naar 
de rilde Rosers Hyben flammer i Septembers vege 
Solskin. Naar »flyvende Sommer« sejler som smaa 
Aeroplaner ind over Markerne for at fanges af Gær- 
dets Buske og lange visne Blomsterstilke. Naar Dug- 
gen blinker fra Tusinde Edderkoppespind i den di- 
sede Morgen. Naar Blomsterne snart er borte, men 
Bladene selv skifter Farve og gør alle Blomster over- 
flødige; og naar de vilde Brombær rødmer paa de 
lange, brune Ranker. 

Naar Vinteren kaster sit Snefog ind over de øde 
Marker, staar Gær- 
derne endnu med 
skarpe Omrids. Og 
har Sneen dækket 
Jorden.tegner de de- 
res yndefulde mør- 
ke Linier gennem alt 
det hvide. Ogsaa da 
er Gærdet en Pynt 
i det odsherred- 
ske Landskab. Det 




fanger Sneen i Driver, det læer for Haren, der sprin- 
ger i Sneen, og det fanger Solens skraa Straaler. Naar 
Tøbruddet kommer, er Gærdet først paa Vej. Medens 
Markerne endnu ligger tyngede i Alvor og Kulde, kan 
det glimte og klukke i det gamle Gærde af et smit- 
tende Smil. Kun hvor det vender Ryggen mod Solen, 
kan Sneen faa Lov at ligge i Skygge — og tit ligge 
til længe efter, at Sneen andre Steder er blevet til 
Sjap og Søle. 

Aaret rundt, fra Rugen dræ'r, til Brombærran- 
kerne faar Purpurpletter, fra Solens Glitren i Sneen, 
og til Høet staar i Stakke, er de gamle Stengærder 
et Stykke Poesi gennem Agrenes Nyttejord. 

Ved Gærdet begyndte den ny Dag, fra Gærdet 
saa man Solen synke ved Aften. Her holdt man Rast; 
her mødtes hun og han. naar Fyraften var inde, og 
her plukkede han Buketten af Aarets første vilde 
Roser. 

De gamle Stengærder er vel værd at vær- 
ne. De er et Særpræg for Odsherred. De træk- 
ker deres skønne og storslaaede Linier fra Kyst 

til Kyst, over 
Bakkens Kam og 
gennem den flade 
Sænkning. De er 
som Traade af en 
egen Poesi, et Net 
af Ynde og Skøn- 
hed lagt over hele 
Odsherreds bugtede 
Land. 

Tage Christiansen. 



Sfteraarssof over Skoven, af ^Uage Gfirishansen 



Se nu i Sol, hvor det flammer 
som Baal mellem Stammernes Læ! 
Det blusser, hvor Solstriber rammer, 
det ulmer ved Fod af hvert Træ. 



Frygt ej de funklende Gløder, 
der bredtes som Tæppe paa Jord, 
og tro ikke, Skoven forbløder, 
fordi der er blodrøde Spor. 



Ne/, du, det jubler i Løvet, 
fordi det har naaet sit Maal: 
at løsnes i Flugt over Støvet 
og segne i Høstdagens Baal. 

Fra det svale Kattegat 
strømmer Vinden Dag og Nat, 
au, den frie, friskt Blsest 
fra det skummende Nordvest! 
Men i Fjordens lille By, 
mellem Haver, er der Ly. 
dér gaar Vinden tyst til Hvile, 
træt af Havets mange Mile. 

Dér er Fred hver Aarsens Tid, 
Skovsti ilsrøg* n sligt r blid. 
Hanen galer mod det Blaa — 
stands du Fremmede, forstaa: 
i den gamle Skipperby 
skal du blive Barn i>auny, 
det er lykkeligt at graaue 
under Rørvigs Sol og Maane! 





Smedens tunge Hammerslag 
i den stille lyse Dag. 
Fiskegarn med Tjierelugt. 
Æblehavers Væld af Frugt, 
alting hvisker til dig: Glem, 
tag mod Glæden, du kom hjem, 
skønt din Verden synes lille, 
er du nær ved Livtts Kilde! 

1 de vide Markers Vind 
er et evigt V ngdomssind . 
dette høje grønne Land 
mellem Hav og Østerstrand, 
denne lange lave Klit, 
mod det Blaa en Vold af Hvidt, 
Bølgens Kam, der stiger, falder, 
er et Danmark uden Alder, 



Fyrreskoven, Dybesø, 
Fyrets Blink fra Hesselø, 
inde i den aabne Fjord, 
fjernt bag Lyng og Hedejord, 
Skansehages vilde Pragt, 
ved Aarhundrederms Magt 
skabtes her et Land. hvor Grøde 
veksler kongeligt med Øde. 

Næs bag Næs i Syd og Øst 
blaaner en hellenisk Kyst. 
men i Nord stuai Rummets Streg 
over Skum og Bølgeleg, 
aa, det Hav i Nord og Vest 
med dets Sol og salte Blæst, 
Klittens Sommer bygger Stige 
mellem Jord og Himmerige! 

Kai Hoffmann. 

Træk af Himmelbrevenes Historie 

Da Just fra Nykøbing fik Besøg af Ærkeenglen Michael,- 
og Bøddelen ikke kunde halshugge Tjeneren paa Dragsholm 



Det er ikke Meningen her at give en Fremstilling af 
Himmelbrevenes Historie, deres Vandringer og 
Forudsætninger, eller af deres Plads i Folkets Tro, 
Skik, Digtning og Tænkemaade; men nogle almindelige 
Bemærkninger til Indledning vil lette Forstaaelsen af 
det efterfølgende, hvor der nærmere er redegjort for, 
hvad der ikke tidligere er paavist, at ?n Del af disse 
Breve er stedbestemte eller lokaliserede; d. v. s. at der 
i Brevene er indflettet Tildragelser, som knytter dem til 
en bestemt By eller Herregaard. — I dette Tilfælde: 
Nykøbing og Dragsholm. 

Himmelbrevene udgør en særlig Gren af den 

fælleseuropæiske Folkelitteratur og har som saadan en 
Oprindelse, der ligger temmelig langt tilbage i Tiden. 
De tilkendegiver sig som hidhørende fra Himmelen; og 
til Grund for dem ligger apokryfe Evangelier; men og- 
eaa Hedenskaben har kendt saadanne. I 584 omtales et 
Brev, som gav sig ud for at være skrevet af Kristus 
selv og sendt ned til Jorden. Biskop Licinianus i Kar- 
thago kaldte det ganske vist >Djævelens Paafund« og 
paaviste, at det var et Falskneri; men mange troede 
paa dets Ægthed. Særlig Flagellanterne var ivrige for 
at udbrede disse Breve, da de indskærpede Læren om 
Søndagens Helligholdelse. Brevene vandt hurtigt stor 
Udbredelse og oversattes paa adskillige Sprog. Efter- 
haanden knyttede der sig saa forskellig Overtro til, og 
de betragtedes som beskyttende paa Grund af deres gud- 
dommelige Oprindelse. Der indføres Ord om. at den, der 
ejer Brevet, er beskyttet mod alt ondt, og undertiden 
sammenskrives det med forskellige Trylleformularer eller 
magiske Bogstavrækker; men Brevets Tekst har ikke 
forandret sig i væsentlig Grad udover forekomne For- 
kortelser, Tilføjelser og Fejlskrivninger. Det er det 
samme Brev, vi har for os, enten vi læser det moderne 
danske Himmelbrev eller det gamle latinske fra 584. Der 
er gennem de snart halvandet Tusinde Aar aldrig tilføjet 
noget nyt, hvad der er en enestaaende Ejendommelig- 
hed ved Himmelbrevene. 

Første Gang, de omtales paa Tryk her i Landet, er 
i Holbergs »Barselstuen«, der udkom 1719, ellers er 
Himmelbrevene kun sparsomt omtalt i den nordiske Lit- 
teratur, ligesom der kun findes meget faa skriftlige Op- 
lysninger herom, i Modsætning til f. Eks. i Tyskland, 
hvor de er beskrevet i bindstærke Værker. Professor 
Sandfeld Jensen har dog i Dania, Bind III, for 1895 — 96, 
skrevet en instruktiv Afhandling herom; ligesom der fin- 



des enkelte spredte Træk omkring i Folkemindelittera- 
turen o. 1. Steder. 

Der findes to Hovedtyper eller Former af Himmel- 
breve: Amulettypsn og Bodstypen; — selvfølgelig med 
mange Varianter, Afvigelser og Sammenblandinger. 

Amulettypen er den oftest forekommende her i Lan- 
det. Den find-es i næsten talløs Mængde og anvendtes 
særligt i Krigen, baade Treaarskrigen og i 1864, hvor 
Størstedelen af den danske Hær var forsynet med disse 
Breve, der vsd deres tilfældige Sammenblanding af 
store Bogstaver lover Beskyttede mod Staal og B!y, lige- 
som de altid kan stille Blod. Ogsaa i Verdenskrigen an- 
vendtes Himmelbreve i stor Udstrækning af saa at sige 
alle de krigsførende Nationer. 

Bodstypen, hvor der aldrig forekommer magiske 
Bogstavrækker, men derimod Formaning til et kristeligt 
Levned, Helligholdelse af Søndagen og i det Hele til at 
gøre Bod. deraf Navnet, kan deles i to Hovedgrupper, 
hvoraf den ene angives at være nedfaldet i Italien eller, 
hvad der er mest almindeligt for danske Himmelbreve af 
denne Type, i Holsten; den anden Form, som alminde- 
lig kaldes Justtypen, er af Ærkeenglen Michael overbragt 
til en Mand ved Navn Just, som boede i Assens. Over- 
bringelsen skete »een Miil fra Assens ved et Hus, som 
kaldes Møllehuset.« 

Med Justtypen er vi paa dansk, stedbestemt Grund; 
og til og med er Manden, Just, der modtog Brevet, in- 
gen Sagnfigur, men en historisk Person, hvad der sik- 
kert er de færreste af Brevenes Indehavere bekendt. 
Han levede ganske vist ikke i Assens, ja ikke engang 
paa Fyen, men paa Sjælland, hvor han var en agtværdig 
Gaardmand paa Holbækegnen og hed Just Jensen. Han 
fødtes i Sommeren 1648 som Søn af Jens Justesen. 1677 
giftede han sig med Ane Jensdatter og var hele sit Liv 
bosiddende i Ondløse. Beretningen om hans Møde med 
Ærkeenglen Michael findes i Lynge-Kronborg Herreders 
Provstebog, saa den er paalidelig nok. 

Lokaliseringen eller Stedfæstningen af Bodstypen, 
der her vil sige Justtypen, til Assens er kendt og ud- 
bredt over hele Landet lige fra Skagen til Flensborg 
Fjord, fra Vesterhav til Øresund; men til Gengæld har 
denne Lokalisering været anset for den eneste eksiste- 
rende af Bodstypen, og Lokaliseringen af Amulettypen 
skulde overhovedet ikke eksistere. Det har imidlertid vist 
sig ikke at være rigtigt. Undertegnede foretog saaledes 
i 1-930 — 31 en Undersøgelse, der, foruden at vise den 



Side 6 af 42 



overordentlige store Udbredelse disse Breve har den Dag 
i Dag (paa en enkelt Dag modtog jeg 80 Breve!), godt- 
gjorde, at der saa godt som overalt i Landet findes sted- 
bestemte eller lokaliserede Himmelbreve. 

Her i Odsherred har jeg fundet S Breve af Amulet- 
typen og 2 af Bodstypen (Justtypen), der er lokaliserede. 
Brevene er i det væ- 
sentligste ens, saa der 
vedføjes kun et af hver 
Type. 

Først Amulettypen, 
der alle tre har Tilknyt- 
ning til Dragsholm. 

Et ehristeligt Brev. 
Der var engang en 
Greve paa Dragsholm, 
der havde en Tjener, 
som han vilde lade hen- 
rette L F N S C. Da 
dette skulde ske. ktfnde 
Skarpretteren ikke faa 
Hovedat af ham. Da 
Greven saa det, spurgte 
han om, hvorledes det 
kunde gaa til, at intet 
Sværd kunde beskadige 
ham; derpaa viste Tje- 
neren ham dette Brev 
med følgende Bogstaver 
KNHBHKTJL 
Efter at Greven havde 
seet Brevet, befalede 
han, at enhver paa Gaar- 
den skulde bære et saa- 
dant hos sig; naar for 
Eksempel en Næse blø- 
der, eller man har blo- 
dige Saar, hvor Blodet 
ikke kan stilles, tager 
man dette Brev og læg- 
ger det paa Stedet, da 
skal Blodet nok stilles. 
Hvem som ikke vil tro 
dette, han skal skrive 
ovenstaaende Bogstaver 
paa en Sabel eller sit 
Gevær og stille paa en 
Plads, da vil han ikke 

iidet forundre sig; hvem som haver dette Brev paa di^ 
kan ikke blive forhekset og hans Fjender kan ingen 
Skade tilføje ham K T G H K. Hvem som bære dette 
Brev paa sig, kan hverken træffes af Lyn eller Torden. 
Vand og Ild kan heller ikke skade ham. Dette Brev er 
bedre end Penge i Navnet Gud Fader, Gud Søn og Gud 
den Helligaand; saa sandt Jesus Kristus stod stille i Olie- 
haven saa skal og alt Geværdskyts staa stille, hvem som 
bære dette Brev paa sig vil ikke blive beskadiget af Fjen- 
den? Geværdskyts, og Vaaben vil ikke træffe ham. Gud 
vilde bevare ham imod Tyve og Røvere; ingen Ting kan 
beskadige ham; han maa ikke frygte for Pistol, Geværd- 
skud; men staa stille H H S S T K J. Hvem som ikke 
vil tro dette, han skriver det op og hænder det om Hal- 




Haandskrevet Himmelbrev af Bodstypen (Faksimile) 



ssn paa en Hund og skyder paa den, saa skal han faa 
at se, at det som er skrevet er sandt; hvem som haver 
denne Velsignelse paa sig imod Fjenden, kan ikke blive 
taget til Fange eller =aaret af Fjendens Vaaben. S J S 
F B T K J. Saa sandt som at Kristus er død og faren 
til Himlen, saa sandt som at han har vandret her paa 
Jorden, kan jeg ikke blive stødt eller saaret af Fjendens 

Vaaben. Kød og Indvol- 
de, alt skal blive ubeska- 
diget; jeg sværger alle 
Vaaben af denne Jord 
med den levende Gud 
Fader, Gud Søn og Gud 
den Helligaand. Jeg be- 
der i vor Herre Jesus 
Kristus Navn og Blod, 
at ingen Kugle maa 
træffe mig, det være af 
Guld, Sølv og Bly eller 
Jern. G J K S S H H 
J K L M. 

Originalen til oven- 
staaende Brev, der er 
trykt, har været baaret 
af en Soldat, som var 
med i Krigen 1864. 

Saa følger et af de 
to af Bodstypen (Just- 
typen), der begge har 
Tilknytning til Nykø- 
bing: 

Himmel-Brev. 
Paa en Miil nær 
Nykøbing hændte det 
iig at en Mand ved 
Navn Just (i andre Bre- 
ve forekommer Navnene 
Peder, Mads og Jens i 
enkelte Tilfælde), som 
boede i Nykøbing mødte 
en ung Karl i brune 
Klæder med en stor Hue 
paa Hovedet, men ingen 
Knapper i sin Kjole 
(Kjordel). Saadan var 
han de to første Gange, 
hvad Just fortalte til 
Præsten fog hans Dat- 
ter, staar der i et enkelt 
Brev), hvilken svarede Just, at dette maatte have været 
et Spøgelse. Da kom den unge Mand til Just tredie 
Gang og sagde, at han var en Engel udsendt fra Gud, 
hvorpaa han slog sin Kjordel til Side og var da saa klar 
som en Lue, saa Just ikke kunde see paa ham for hans 
Klarheds Skyld og faldt ned af Forskrækkelse; men 
Englen sagde til ham: Frygt dig ikke, dig skal intet 
skade, men gaa til Præsten og levere ham dette Brev og 
sig til hannem: at Gud ikke kan faa Ro for de fattiges 
Suk og Raab, at de skal betale Jorden, som de ligge udi ; 
thi Jorden er fordærvet for de store Synder som gaar 
i Svang, og den store Hoffærdighed, som Menneskene 
bruger. 

Den unge Mand gav Just et Brev, for at han skulde 

give Præsten det. Brevet var skrevet med forgyldte Bog- 
staver og lyder saaledes som følger: 

Giver Agt paa dette Brev og aabenbare det; thi den 
som arbeider om Søndagen er forkastet, som Skrivten 
siger; thi raader jeg Eder, at I ikke arbeider om Søn- 
dagen, hverken i Guld eller ander Arbeide; men flittigt 
gaar i Kiierke, baade Gamle og Unge, for at høre Guds 
Ord med Andagt. I skal ikke -minke Eders Ansigter og 
ikke kruse Eders Haar og ikke bedrive nogen Hoffærdig- 
hed ; men I skal dele Eders Rigdom med de fattige. Dette 
Brev haver Jesus Ghristus selv skrevet med sin egen 
guddommelige Haand. Endvidere sagde han: I skal have 
6 Dage om Ugen at arbeide i, den 7. skal holdes hellig 
og frie; men dersom I ikke dette gjøre, da skal jeg 
straffe saavel Gamle som Unge. Angre derfor Eders 
Synder paa det, at Eder skal forlade?; thi Enden er 
nærmere end I see og tænker; brug ingen slem Begjæ- 
ring; thi jeg har skabt Eder af intet, og kan gjøre Eder 
til intet. Hver som haver dette Brev i sit Hus og ikke 
aabenbare det, han er forbandet af Ohristus og min Gud- 
dommelighed. Dette Brev skal den ene efter den anden 
afskrive, og omend skiønt I haver saa mange Synder som 
Sand i Havet og Løv paa Træerne og Græs paa Marken og 
Stijerner paa Himlen saa skulle de forlades Eder. Hvem 
som ikke troer skal død en slem Død. Omvender I Eder 
ikke. da skal I blive forladt, og fordømt. Jeg vil spørger 
Eder paa den yderste Dag, da skal I ikke svare mig eet 
til Tusinde for Eders store Synders Skyld. Jeg, Jesus 
Christus 'niger Eder: Omvend Eder selv i Sacramentets 
Foragtede; omvender Eders Hof færdighed, Hoeri og 
Ondskabs Synd og Guds Bespottelse, samt den Riges Kar- 
righed med de fattige. Haver ikke de fattiges Suk op 
Raab været, da havde der ikke kommet Frugt paa Jorden 
i 6 Aar (enkelte Breve har 7 — 9 — 11 — 19 og et 55 Aar 
med Tilføjelse: »og dersom I ikke omvender Eder, da 
skal Verden ei staa længer end udi 9 Aar«'), og der skal 
blive saadan Krig og Blodsudgydelse at de ihjælslagnes 
Hoveder ei kan findes for Blod; og der skal blive en 
Elendighed og Hunger at Moderen æder sit eget Barn, 
og saadan en Sygdom og Pestilenge at den som lægger 
sig om Aftenen sund og frisk, skal om Morgenen være 
død. Der skal blive en Klage og Elendighed, Mennesket 
skal raabe Nød og Jammer for den som ikke haver ora- 

*) Dania III, S. 22«. Sønderjysk Maanedsskrift, Nr. 1, 7,-26, 
S. 9. Ejvind Bergrav-Jcnsen: Ivrigerliv og religiøsitet, S. 
165 o. f. 



vendt sig. Men dersom I omvander Eder, da skal Eders 
Alder forandres fra 60 til 100 Aar, Eders Bedrøvelse om- 
vendes til Glæde og alle Folk glæde sig i Herren, alle 
Folk ham love. Mennesket paa Jorden er forbandet, som 
dølger dette Brev; men den som forkynder samme skal 
blomstre af Hjiiertes Glæde og Velsignelse i Jesu Christi 
Navn. Amen. Gud aliene Æren. 

Dette er passeret en Miil fra Nykøbing ved et Huus, 
som kaldes Møllehuset. 

Dette Brev tilhøre mig Hans Madsen. 

Vi har nu set, at begge Typer af Himmelbreve har 
Lokaltilknytning til Odsherred. Lokaliseringen er jo i og 
for sig ret naturlig; det mærkelige er, at ingen tidligere 
har kendt noget hertil. Thi selv om Lokaliseringen be- 
staar i en forholdsvis lille Ændring, giver det dog Bre- 
vet en hel anden Karakter og Betydning; det bliver lige- 
som mere »personlige Breve«, naar de stedfæstes til en 
for Egnen bestemt By eller Herregaard. Som naar det 
i Amulettypen i Stedet for: »Der var engang en Greve 
osv.« sættes: »Der var engang en Greve paa Dragsholm 
osv.«; eller i Bodstypen i Stedet for: »Paa en Miil nær 
Assens«, sættes: »Paa en Miil nær Nykøbing«; og i Bre- 
vets Slutning: »Dette er passeret paa Fyen en Miil fra 
Assens ved et Huus, som kaldes Møllehuset«, sættes: 
»Dette er passeret en Miil fra Nykøbing ved et Huus, 
som kaldes Møllehuset.« 

Om denne Lokalisering skyldes f. Eks. Fejlskrivning 
eller er foretaget med Viden og Vilje skal være usagt; 
begge Dele har muligvis været medvirkende; men det 
sidste har jo nok været den egentlige Aarsag, da der har 
været drevet en ret betydelig Handel med dis'e Breve. 
Og navnlig forretningsmæssigt set kan Lokaliseringen 
jo have stor Betydning; men maaske kan det senere lyk- 
kes helt at klarlægge denne af tidligere Slægters mellem 
Tro og Overtro svingende Fantasi, der, som det er nævnt, 
rækker op til vor egen Tid*). 

Johanm s Vi jlaiji <: 



Paa den regnvejrsvaade Gade 
har jeg mødt de første Blade 
af en Vildvin, rød som Blod. 
Som et Minde om en Lykke, 
som et ødselt kastet Smykke 
er de havnet for min Fod. 



Og mens Himlens Graa sig spejler 
i den blanke Gade, sejler 
frem en Flaade, rød og ren. 
Det er Somrens fagre Minder, 
der en Regnvejrsdag forsvinder 
i den brede Rendesten. 



TageChiistiansen. 

L I Brugsen. 

Godav, Nis Nilen! Ja, du trovr kask, jæ kommer 
mæ it Svøvelsesbaarn under Armen — næi, ded æ 
smænd min Kaff'kand', dær sku haae in ny Povs, fol- 
den gammel hon rænder, væ-ær end hon æ tossed, 
men du haar vel in te mæj, for se nu ade, min Mand 

— ja, jæ miener Pæ Olen — han æ saa skidt ve'ed 

— han gør 'ed it ræt læng — aa sea — saadden te 
Begravvelsen æ'ed jov saa næmt mæ in Kop Kaff 

— te Ligbærerne aa den nærmest Famelje — di ved 
jo aisammens, a jæ haar smot mæ Plass — men in 
Tor Kaff! Aa saa it Fjerdingspund Kandis sku jæ 

haa — de gør di saa mejet av. Om Pæ Olen 

han bædrer sig? — aak næj, paa de Lav — aa om 
han lider mejet? — aah, ja, hva, jæ opmontrer ham 
jov lidt aa sier: Hva ka'ed nøtt, du klaver dæj, du 
maa bie, te din Tim' hon slar — du faar nok Lov 
aa slepp', men de guer jo, som de s k a. Men han 
blir smænd aldri tefress. — Næ-e saadn ræjdi spies 
ded kaae han itte; jæ skaar it Par Sidstøkker te han 
igoer aa satt dom paa Stovlen ve Sængen, da jæ gek 
paa Gueren for aa malk — aa jæ lokked mæ, a ded 
vo Mad fra Propterens — saagalt Fruens ejen Luer- 
taang' — men aldri' in Bid han tov, saa jæ mott 
smænd æd' de sæl vær in Kromm'. 

Jov, jæ guer aa malker vær Dav, som jæ plæjer 
van, jæ mo jov tjæn' novet, naar Manden legger dér 

— aa di æ jov aass aisammens saa flenk' aa liefremm' 

— ja, Hærren æ smænd lissom it aant Mænnesk' — 
aa den aang' Frue saa lig te, hon ve smænd, a jæ 
ska sie duv te hinn', ve ded a jæ haar kændt hinn', 
fraa hon blev fyet. Aak ja! aa nuv haar hon fued 
sæj in Søn — baar' hon dov itte ska fue faa maang' 
a dess vælsined' Byern. 

Jov, Nis Nilen, jæ ka got sidd' nyer aa vænt, 
te du faar væjet av eller gied Haans hans Skrue — 
ok ja, Pæ Olen han legger jo oss aa gavver op om 
Skrue, men hva Nøtt æ'ed te nuv? Ded vo bædder, 
jæ fek den te aa lægg ve in gal Tand — di blivver 
saa lang' aa saa ømm' aa faller yd a dom seel — jæ 
tavt in i Dav — hær ska du sie, jæ haar den i Lom- 
men — fresk aa pæen, men faa lyes, de Skab! 



Du huser vel min Kandis, Nis Nilen? Jæ ve nok 
antaae, a min Fætters Datter hon kommer heryd — 
hon haar in mæj ed velvoksen Mand — di sier, han 
æ paa Højd' mæ Kongen aa haar væt Gardner aa 
hulled Vakt paa Amaljebaar — men hon æ in fin 
Damerinde aa haar nok els væt got mæ paa Vær- 
dens Livgaang, ætter ded di sier. Ok ja! Gudheden 
— man æ kons in Gaang aang, Nis Nilen. 

Ja, vo'ed nuv baar' ovverstued alt ded mæ Be- 
gravvelsen, men Pæ Olen æ jov liegot sæj — endda 
han aldri' fuer in Bid Brød ned; mavver æ han som 
in Uløkk', han maa væl legg' aa tær' paa sit ejed Sul 
aa blir mir aa mir udrimeli' — aa hielt ingspekulirt 
paa alt ded, vi haar motted avsie te hans Movr i Av- 
tækt mæn hon læved — som nuv aall di Tørr' hon 
fek ! ja, sier Pæ Olen, hade di væt braaked sammens 
hær i Stuen! — sekken in Baanke ded had' væt! 

Ja, ku' nu Veret bliv lit minsierlig te Begrav- 
velsen, saa vo'ed dat saa keddeli', men Ja, 

Tak ded vo in Kaffpovs' — stovr ka du nok sie — 
ja, jæ ve int byd' mæj fall te aa hitt* han. Jov, den 
æ lig tepass, naa jæ lægger it Læg aapp' ve Rengen. 

Uh ja, ded vo got, han snaart ku' slipp' — de sier 
jæ oss vær Dav te han, a ded maa jov da faa Æend. 
Naar nuv baar' int ded blivver Ræjnvier, ded vo dov 
saa triskt aa saa fæelt fatted om int der sku kom' 
ander mæ jæm fraa Kærken ænd Ligbærern'. Tak 
Nis Nilen aa saa Favel! 

II. Hos Præsten. 

Goddav, Hær Paster! Ja, nu æ han saa død — 

Pæ Olen aah, mæ Teliadels' aa sætt' Træ- 

skovern' her yden for aa go ing paa Hovssokk', men 
jæ ska jo øvver aa maalk te Medt — Kyern' maa jov 
faalyeses for al dorres Mælk, om oss a Pæ Olen æ 

død ja, jov, Hær Paster, ded vo i Avts, a 

Pæ Olen han (ue aa vred sæj saa umanirli aa raved 
yd i Loften etter noved", som int a der vo, aa han 
vild' sie noved', som int a han ku' faa frem ; saa spørt 
jæ han," om han sønns, a jæ sku' bie novn te Begrav- 
velsen eller la' dom komm' a dom sæel — men har 
svaart' aldri it Or — om oss endda jæ raavt højt 

— aa lit ætter snaarked' han, som han sov, men saa 
vo'ed faabi. 

Ok ja, nuv haar han'ed got. 

Ja, Hær Paster, de vo lig' bestemt, da Klaakken 

hon rested in Kvart i syv. Ja, ded æ smænd 

mej uden Faarskel mæ vad Dav — men ku de pass 

paa Unsd' Klaakken tov, saa Ja, Hær Paster 

ka nok sla det hiele op i Kærkboven — vi æ bægg' 
tov fra dett' Sovn aa gek te Præst sammen aa stov 
te Puesk, da vi had' fulled fjovten Uer. Hans hiele 
Navn? — ja, ded vo slæt og ræt Pæ Olen. — Hans 
Faaer? ja, han hied 01' Pæsen — aa saa bytted di 
baar' Navned om, saa de blev te Pæ Olen. 

Om vi haar Byern? Aak næj ; ja, vi fek jo nok 
it Lillt — etter Brølloppet — men ded vo kons in Tyes 
paa tov aa it haaelt Pund — aa ded vo lig'got for 
lit. Madammen hon døvt hin da aass strast — om 
ded nu els vo gylled — aa vi opnævnt hin etter min 
Movr aa kaldt' hin Laavis'. Hon vo smænd skekkeli 
nok, Tyesen, aldri hon gra?d aa aldri sulten, a jæ 
trovr; in Nat, jæ vo dov saa faasøvned, laae jæ hin 
te Brøsted, men aldri hon ryert sæj eller finned etter 
noved; men da jæ sku se etter, hade jæ lavt Bienen 
te. Men Tyesen saae aldri it Mok. Hon sku jo væt 
svøvt i Baamuld, men jæ had' jo kaans den stovr 
Sæng aa legg hend i — aa trædde Daven ætter Føslen 
gek jæ te Maalkneng igen. Men om Avtnengen ku 
jæ jo nok sie, de vo Klodder mæ Tyesen — dengleci 
mæ Hoved, naa jæ røsted ve hin aa aavned Monden 
aa ga it HD' Ræv — endda hon engen Teng had fued 

— men saa vo Lived aass udslukts — som væl vo. 
De haar nok væt Slim paa Laangern', som int di ka 
gør noved ve; men Pæ Olen han saae faa bestemt, 
a v e s s Laavis' had lævet længer, saa h a d vi sændt 
Bud ætter Dovtern'. Men jæ saae rejnok te Pæ Olen : 
Næ-æj den Slavs Tellæg ka vi itt vær' bekindt aa 
sætt' i Værten — hva ve Folk dov sie — næ la vos 
før la vær' mæ ded. Aa Pæ Olen vo jo skekkeli aa 
sønns lissom jæ. Men Laavis' blev sat nør i min Movrs 
Grav aa blev jo ingskreved i Kærkboven aa alt ded 

— endda hon knapt had' læved men de gjor' 

aass Sids Peder Hendriks Trillenger, som hun ufor- 
vaarendes fek ud' i Katofelrækkem', men engen a di 
blev døbt, ve ded a di aall trej død' strast — di vejed 
tesammens trej Pund aa it Laad — saa de had' væt 
nap aa knap te it. Men Peder Hendrik mott smænd 
op aa mæld' dom te Kærkboven, ve ded a di had' 
trakt Veret. Men jane dov mæ den Slavs Efterkom- 
mer — kaans te evi' Grin. 

Ja — jov — ja, ded ska nok vær' han — ja, 
om saa Hær Paster vild' gør in Taal' øver Pæ Olen ; 
han vo jov in gov Mand — skekkeli aa ettergienties. 
Aak, aa nuv ska han i en aaends Grav, jæ miener, a 
han, dær haar graved saa maang' te aander, han ska 
it engaang i in a sin' ejen — ok ja, aa naa Klokken 

hon renger, saa huser jæ paa Pæ Olen — som han 
ku' reng' te Begravvels! ja, mænd ku' han saa. Jov, 
jæ æ teskrevet Stædet — ded æ aalt — hva jæ sæel 
haar tjænt, ded æ syed* ing i min Overdyn', saa ded 
æ der engen, der haar unt av. 

Hær æ tov Krovner te Taalen, væsgo', Hær Pa- 
ster. Hva? ve Di int haae dom — ja, naar int 

Di ve, saa maa jæ jov lægg' dom i Pængspaangen igen 

— men saa køvver jæ in rejdi pen Pærlkrans aa lig- 
ger paa Pæ Olens Grav. Tak faa ded, Hær Paster 

— aa saa maa jæ nok i Træskovvern' igen — jov 
Tak, ded æ min' de 1 stovr der. Favæl! 

III. Paa Kirkegaarden. 

Om jæ haar travlt, Krestin', næ-e int noved størr' 

— jæ æ ve'ed aa sætt' Boksbom om Pæ Olens Grav. 
han gjor' saa mæjed a di; jæ haar tønned yd hær 
paa Jæns Snaarkers Gravsted — du huser nok han, 
raa' ku' hyer ham, læng' ing' han sæel kom, dær vo 
vel in hiel Bliesbælle ing' i han. Pæ Olen kutt' lie han 
aa vo tit saa gal øvver, a di sku legg' aap te hinaan- 
der paa Kærkgueren, men jæ saae, a di kom jo da'tt 
te aa traad hinaander paa Teern' for ded. 

Uh, vor kund' Pæ Olen gaa aa snakk' højt te aa! 
di gammel Bekinder, dær ligger hær; vor haar jæ 
tit hyert han, naar han plaanted paa Haans Træ-æ- 
skomands Grav, gaa aa sig: Ja, jæ vied nok, du skatt' 
legg' dær aa vær' und i Suled øvver ded, a jæ skyller 
da>j tov Krovner faar it Par Træ-æ-skov, de vo ve ded, 
a føst saa ræjst jæ, aa saa ræjst duv, saa jæ traf 
dæj alder — mæn jæ ska nok hus'ed. — Jæ haar 
smænd savt di hunner Gaang' te Pæ Olen, a de kutt' 
nøtt', han raavt te di død', faa di hyert int etter — 
mæn han svaart blot aa saae, a ded gjovr di læven- 
des ek' hæller. 

Den Grav dér? ded æ jov han Frædrek mæ de 
laang Skæg, han der had' saa udrimeli mæ Pæng' aa 
aldri nænned aa ge dom yd — dær død' han som had' 
han væt in usseli Staadder, aa den enst' Søn arred de 
hiele — mæn Frædrek vild' vænd' sæj baae in aa tov 
Gaang i sin Grav, om han vedst, a Sønnen haar y'et 
aall Mellejonern' — aa saaden guer'ed, naar man fuer 
aalt te giendes. 

Ja, de pønter ligot mæ den Boksbom aa den stovr 
Pærlkrans; dæn køvt jæ aapp' hos Malvin', der sæl- 
ler Tøjblomster aa SpræH'manner aa aant Læjetøj. 

Om a vad, sier du? Om Jæns Pedder Lavsen 
død' a Repopleks? — næj, ded vo int han, ded vo in, 
som slæt int sku' begravves, ded vo in fraa Kværk'by 

— laangt nyer aa Landet te, saa ham had' vi int 
noved mæ — næ-æ Jæns Pedder han lue smænd om 
Mornengen i sin Sæng aa vo død lissaa still' a sæj 
sæel. Ja, ded vo jov saaen it usørrendes Lig, di kal- 
ler'ed, dær vo jo stovr Begravvels mæ Risengrød aa 

Klepfesk aa gammel 01 — lisom ve hans Kvind's Be- 
gravvels faa maang' Oer siden — aa Aangdommen 
donsed nok i Lov'en dæn ien Tim' ætter dæn aaen. 
aa Halt-Niels spilled Hamovriika — mæn du skatt' 
sie, jæ haar savt'ed. Aa aall' di Krans! aa aall' di 
Pæng' ! Jøsses Koshedden dov. Aa nuv legger di paa 
Møtnengen vær aa ien, mæ Palmer aa Selkebon aa 
de hiele! 

Næ-æ, Krestin', jæ æ smænd it fær' inuv, jæ haar 
flier' Grav'. Dær æ nu den rig' Haans Mads' lig' yden 
for Kærk'dyeren — Sønnen ska haa Basselgild' i 
Maaren aa jæ ska haa pønted Blomsterfaddet ; der æ 
vel in ukristeli' Hovn Mænsker mæ i Kærk saa'en 
Dav? 

Om jæ blivver hæraapp aa huller Avtenandakt 



— ja ded ka' du got kall'ed. Næ-æ, Pinsliner gør jæ 
int noved av, di viesner strast — sie hær paa den lill' 
Marinusses Grav — træj viesne Pinsliner i en Thie- 
pott' mæ foruden Tud. 

Ja, din Mand han æ da rask, Krestin"? æ han 
itte? — ja, ded æ rejnok int plasirlig, naar di goer 
aa haar'ed saadn av aa te. Hva sier du ? — æ han it 
Skrovmænnesk' — naa'e ded guer væl nok mæ ded. 

Favæl, Krestin' — jov du ka got kal'ed for An- 
dakt — alt ded man ska hues. Gov Faabædreng mæ 
Manden — hus' po'ed a naar di legger te Sængs, saa 
behøvver di it ræt mejen Mad — de saae jæ mæ Pæ 
Olen. 

Ta aa kik paa men' Kantøfler, naar du gaar faabi, 
saa ska du sie. Favæl, Krestin'. 



BARNDOMSMINDER 

FRA ET HUSMANDSHJEM 
. I ODSHERRED OMKRING 1860 

FORTALT AF EN GAMMEL KONE I SIDDINGE 



Det daglige Liv i mit Barndomshjem, et Hus- 
mandshjem, var meget nøjsomt. Jeg skal fortælle 
nogle Erindringer derfra: 

RAAMÆLKSKAGE, SKOLKAGE. OSTEBRØD. 
MELGRØD OG GILDESMAD 

Naar Koen havde kælvet, blev der bagt Raa- 
mælkskage. Blev den ikke spist op den Dag, blev 
der til næste Midaften lagt et Stykke Papir paa Bi- 
læggerovnen og Kagen lagt derpaa, et Klæde blev 
lagt over, og ved denne langsomme Varme blev Raa- 



mælkskagen varmet op. Den var jo noget tør; men 
den gik ned, naar Maven var sulten. Aftensmaden 
spistes altid i Mørkningen. 

Naar der skulde bages Brød, blev der taget et 
Par Klumper Dejg, der blev trykket flade som Pande- 
kager; de blev lagt paa Gløderne, der først blev 
trukket yderst ud i Ovnen, for dér skulde Bagningen 
foregaa. Kom der lidt Aske paa Dejgen, blev den 
vasket af. Naar Kagen var bagt og var blevet lidt 
afkølet, blev den flækket og spist uden noget paa 
eller til; men en varm »Skolkage« smagte altid godt 

— maaske ogsaa fordi der jo ikke ret tit var Brød 
i Huset, før det nye blev bagt. 

Ostebrød var ogsaa et meget almindeligt Maal- 
tid. Et Stykke Brød uden Smør, men med et Stykke 
Ost til at bide af. Min Mand fortalte, at naar hans 
Fader kom fra Arbejde, havde han et Stykke Oste- 
brød i Lommen, som Bondekonen havde givet ham 
med hjem til »Kveldsnadver«, fordi han ikke blev og 
fik Grøden. Men Ostebrødet overlod han til sine 
Drenge. 

Af 2 Skp. Korn kunde der blive malet Gryn. I 
Posen Iaa de store Gryn nederst, de smaa foroven, 
og imellem var saa bundet med et Baand. En lille 
Pose blev sendt med til Grynmelet. Af Grynmelet 
blev der kogt Melgrød. Den blev kogt i Vand, tem- 
melig stiv, og den blev spist med Mælk eller Øl til 
Der var Steder, hvor de fik Melgrøden til Davre. Det 
var stort, om der kom lidt Honning eller Sirup paa 
Bordet til at dyppe den i. Der blev ogsaa bagt Kage 
af Grynmelet, særlig naar Brødet var ved at slippe 
op, før der skulde bages. 

Naar der ved Gilderne blev spist Risengrød til 
Formad og Klipfisk til Eftermad, fik man ikke Kniv 
og Gaffel til Fisken, men den spistes med Skeerne 
(Hornskeer). En 90-aarig Kvinde har fortalt mig, 
at ved hendes Søsters Bryllup fik de Sylte til Efter- 
mad; men, føjede hun til, de fik ikke rene Tallerk- 
ner og Knive, hvis der skulde flere Hold til ved Bor- 
det; de maatte bruge Knive og Tallerkner, som de 
var, om ogsaa der var baade Rødbeder og andre Lev- 
ninger paa dem. Ligesaa fik de heller ikke rene 
Kopper, men det ene Hold Gæster drak efter det 
andet. Omsider blev det da til, at man fik noget 
Vand ind i et Fad, hvori man kunde skylle det, man 
skulde bruge. Men Properheden med Maden var, som 
man vil se, ikke stor i min Barndom. 

KOMMEN-HØST 

Fra min Barndom husker jeg, at jeg en Dag var 
med min Bedstefader i Besøg hos hans Brodersøn i 
Hulbæk i Asnæs Sogn. Under Besøget sagde Broder- 
sønnen til os: Kom skal I se! Og saa aabnede han 
Døren til Øverstestuen. Men vi fik ikke Lov at gaa 
ind, vi maatte bare kigge ind. Det var dog ogsaa 
nok til at forstaa hans smilende og veltilfredse An- 
sigt; over hele Gulvet var der bredt et tykt Lag 
Kommen. Der var 9 Tdr., sagde han, og det blev 
kastet hver Dag. Det var noget, der gav Penge, men 
det gav ogsaa Arbejde; der voksede Kommen alle 
tænkelige Steder i Haven, men der skulde bestandig 
passes paa og skæres af, at den ikke skulde falde 
af selv. 

En anden Indtægtskilde var Egebark. Der var 
en Gaardmand, der havde mange Egetræer; hvert 

Aar blev der fældet nogle, og Barken blev taget af 
i smaa og store Stykker. En Dag saa jeg hele 
Gaardspladsen ligge fuld af Bark, der var bredt ud 
for at tørres i Solskinnet. Regn kunde den ikke taale. 
Barken blev solgt til Garveren. 

LYS OG VARME 

Elektrisk Lys var der jo ingen, der kendte til 
for 80 Aar siden. Da var det den frygtelig rygende 
og væmmeligt lugtende Tranlampe, der besørgede 
Belysningen, særlig da hos fattige og gamle. Lam- 
pen bestod af en firkantet Beholder med Tran og i 
det ene Hjørne en Væge. De, der havde Raad til det, 
brugte Tællelys. En Praas til at gaa med kunde og- 
saa bruges ; det var en lang Væge, der var rullet sam- 
men og dyppet i Tælle. 

Nogle vandstøbte Lysene. Der blev lavet 
Væger af Blaargarn, en fire eller fem Traade i pas- 
sende Længde blev hængt over en Kæp, og saa blev 
de alle paa en Gang dyppet ned i et Kar med Vand 
i og Tællen ovenpaa. Naar de blev dyppet flere 
Gange, blev de omsider til Lys. De blev dog baade 
krogede og knortede, og naar de brændte, sprøjtede 
og spruttede de langt omkring, fordi der var kom- 
met Vand i dem. 

De støbte Lys var jo bedre, især naar der 
blev brugt Bomuldsgarn til Væge. Vægen skulde 
sættes lige i Formen, smeltet Tælle blev hældt over 
Vægen, til Formen var fuld, og saa blev Formen sat 
i Sand for at afkøles. Lyset skulde trækkes forsig- 
tigt op, at det ikke skulde knække. Under Brugen 
skulde Lysene jo jævnlig pudses — naar de blev 
»søvnige«. Dertil havde de lukkede Lysesakse. 

Sypiger og Skrædere vilde dog alligevel gerne 
have bedre og stærkere Lys, og det fik de ved at 
bruge »Kugle r«. Det var runde, hvide Glaskugler, 
de mindste som et Par knyttede Hænder, andre no- 
get større. Oven i Kuglen var en lille Hals og øverst 
en lille Aabning til at fylde Vand igennem; det skulde 
være Strandvand, og saa skulde der lidt Skedevand i. 
Om Halsen blev anbragt en tyk Messingtraad, og 
deri blev bundet et stærkt Baand, som hængte oppe 
i Loftet. »Lyskællingen« med Lyset stod bagved 
Kuglen, og foran Kuglen blev saa det klare Lys; 
lidt gulligt, men lige saa klart som det elektriske Lys 
nu. Lyskællingen bestod af en Fod med to Stænger 
i; de var forbundet med hinanden, og paa den ene 
var der skaaret Takker; herved kunde Lyset skub- 
bes op eller ned, eftersom Lyset var til. Man skulde 
passe paa, at ikke Skedevandet *aad Traaden og 
Kuglen faldt ned og det sprøjtede rundt. 

Der blev sparet anderledes paa Lyset end nu. 
I min Barndom sad alle i Mørke en Time og strik- 
kede paa Strømperne. Det var, naar man var færdig 

med at spise Maden, hvad jo ogsaa foregik i Mørke. 
Maden var smurt i Forvejen. Skete det under Strik- 
ningen, at en Maske blev tabt, maatte man gaa ud 
til Lysskæret fra Bilæggerovnen og tage den op. 

For en 80 Aar siden brugtes der mest Tørv til 
at varme med ; den passede bedst til Bilæggerovnene, 
og der var Tørvemoser nok. Havde en Husmand in- 
gen Tørv selv, fik han den hos Gaardmanden, hvor 
han arbejdede. Brænde var mere en Sjældenhed, saa 
det var om at gøre at passe paa, at Ilden ikke skulde 
gaa ud. Derfor blev der ved Sengetid oven paa nogle 
Gløder lagt 2 eller 3 Tørv; de blev lagt fast paa og 
derefter øst megen Aske ovenpaa, saa var der god 
Ild til om Morgenen. Somme Tider kunde det ogsaa 
knibe med at passe paa Ilden om Dagen; og hvor 
der ikke var ret langt fra det ene Sted til det andet, 
skete det ikke saa sjældent, at man laante Ild hos 
hverandre i en gammel Træsko. 

Petroleum kendtes ikke. Papir var der kun lidt 
af. Halm var det ogsaa knapt med. En lille Tut 
Tændstikker (Svovlstikker) fast rullet i et graat Pa- 
pir, men med Svovlet siddende udanfor, kostede vist- 
nok 4 Skilling. Piben tændtes ved Lyset eller ved et 
lille Stykke sammenrullet Papir, som tændtes ved 
Lyset. Naar Piben var tændt, blev Papiret slukket 
for at bruges baade en og to Gange til. 

Da Tørvemoserne begyndte at blive skaaret op, 
maatte der bruges mere Brænde, saa der var nogle 
Aar, da Brændet var meget dyrt. Saa begyndtes der 
med Kullene og med andre Kakkelovne. 

KAKKELOVNSKROG OG HIMMELSENG 

Der var en gammel Kone, der havde en meget 
stor Bilæggerovn med bibelske Billeder paa. Paa den 
ene Side var Moses med Slangen i Ørkenen; paa den 
anden Side Salomon med Barnet; han holdt det i det 
ene Ben, medens han med sin anden Haand holdt den 
løftede Økse, og omkring ham stod Kvinderne. 

Desuden var hendes Kakkelovn forsynet med 
»Stoddermand«. 

»Stoddermanden« var et drejet Stykke Træ paa 
en Haands Tykkelse og en Alens Længde, der stod 
foran paa Kakkelovnen. Øverst var der sat et an- 
det Stykke Træ i ; det gik over Kakkelovnen ind til 
Væggen og var til at tørre Tøj paa. Ved Siden af 
Kakkelovnen havde hun en Armstol med snoet Halm- 
sæde med et Vadmelstæppe over. I Stolens Ryg var 
en Pude af trekantede Vadmelsklude, røde, blaa, 
grønne, gule syet ind i hinanden som Stjerner. Det 
var noget meget fint. 

Paa den anden Side af Kakkelovnen var Kakkel- 
ovnskrogen ; dér stod en Slags Divan, som naaede fra 
Kakkelovnen og hen til Enden af Sengen, og over den 
var lagt et Vadmelstæppe med en Pude øverst. Den 



var god til at sove til Middag paa; men den blev og- 
saa brugt som Seng, naar der kom en fremmed Gæst. 

Sengen var en Himmelseng med et ternet Om- 
hæng af Hørgarn. Paa Kappen var der Frynser. Paa 
Omhænget blev der sat et Stykke Lærred med et 
fileret Stykke, der var stoppet med Figurer af Lø- 
ver, Fugle, Træer m. m. Fjerene i Dynen blev pustet 
ud til den yderste Kant, og saa blev der endda lagt 
en Pude ovenpaa. Det midterste Stykke Omhæng 
blev lagt ovenpaa som Tæppe; det var pænere, end 
naar Sengen var helt lukket til. 

Paa Væggen inde i Sengen blev der, særlig om 
Vinteren, af flettet Halm sat en omtrent en Alen høj 
Maatte. Den var flettet paa en egen Maade, for den 
skulde tage af mod Frosten, naar den vilde gnistre 
igennem Lervæggen. 

Gulvet var af Ler, men der var strøet Sand 
pænt paa. 

KLINTE-VASK OG VALKEHÆK 

Der var knapt med Penge, da jeg var Barn. 
Naar det blev Vaskedag, var der ikke Raad til at 
købe ret meget grøn Sæbe til Vasken, og Soda kend- 
tes ikke meget; men Folk forstod at hjælpe sig, som 
de kunde bedst. Der var meget Klinte i Rugen ; den 
blev pillet af og brugt til Vask, særlig til det meget 
Uldgarn : til at koge Lærred i blev Klinten brugt sam- 
men med ren, sigtet Bøgeaske; det blev lidt graaligt, 
men det hjalp alligevel godt. Der skulde bare meget 
Skyllevand til, og saa skulde det paa Blegen bagefter. 
Klinten var slem til at tage Huden af Hænderne. 

Vaskebræt kendtes ikke, men man havde en 
Valkehæk. Det var to Pinde med Huller i, og heri 
var sat andre Pinde — % Alen i Højde, samme 
Bredde og tre Tommer mellem de to Pinde. Der blev 
da stukket bøjelige Pinds op og ned — paa tværs af 
de andre. Herpaa blev alle Strømper, Vanter og 
Trøjer valket op og ned som paa et Vaskebræt, ind- 
til de var tykke. 

DER HANDLES VED DØREN 

I min Barndom, husker jeg, kom der ofte en 
Mand fra Abildøre med sin Kurv paa Ryggen. Det 
var nok mest Tvebakker, der var i Kurven, men jeg 
husker dog ogsaa en glinsende hvid Kommenskringle 
med Kommen strøet over. Der kom ogsaa en anden 
Mand med en Kurv paa Ryggen. Han købte Æg og 
Smør, hvor der var lidt at sælge. Jeg husker engang, 
at Prisen for et Pund Smør var 24 Skilling. Manden 
havde en Høkerhandel hjemme, og saa havde han 
forskellige Varer med ud i Kurven: Kadus (Cikorie), 
raa Bønner, brunt Sukker og Puddersukker vejet af 
i halve Pund i Kræmmerhuse. Mer end et halvt Pund 
om Ugen var der ikke Raad til at faa. Som Tilsæt- 

ning til Kaffen blev der brændt Hvede eller Rug; 
Ærter blev ogsaa brugt, men det gav en frygtelig 
stram Smag. 

Det var for Resten ikke altid, Manden med Kur- 
ven naaede hjem til Aften. Vejen, han skulde pas- 
sere; gik over en dyb Grøft; men hans Kone vidste 
nok, at det ikke altid var saa let at styre lige ud, 
saa naar det blev lidt ud paa Aftenen, gik hun ud for 
at lede efter ham. Jeg husker, at Døren hastigt blev 
aabnet: »Har Hans været her?« Naar hun havde 
faaet Svaret, forsvandt hun lige saa hurtigt igen. 
Naar hun endelig fandt Manden, tog hun Kurven paa 
Ryggen og Hans under Armen, og saa gik det hjemad 
til deres store Børneflok. 

Det var ikke altid, vi Børn kunde faa Lov til at 
faa det lille Stykke Papir, Kræmmerhuset bestod af, 
til at klippe en Papirsdukke af. Der skulde spares 
paa Papiret; der var kun lidt af det. 

TIL HAMBORG PR. TRÆSKO 

Man var ikke dengang bange for de lange Veje, 
og der var mange møjsommelige »Forretningsrejser«. 
Jeg mindes saaledes min Moders Farbroder; han har 
mange Gange trukket Kreaturer til Hamborg for en 
Handelsmand i Odsherred (Jakob Larsen, Nykro). 
Han spadserede den lange Vej med Træ-Træsko med 
Jernkrammer om; Lædertræsko kendtes ikke den- 
gang. Saadan en Tur varede det maste af en Uge. 
Naar han kom hjem, kom han og skulde fortælle Be- 
givenheder og Nyheder, og han kom hjem saa spæn- 
stig og let og glad, saa ingen kunde se, han havde 
gaaet saa lang en Vej. 

Der var for godt 70 Aar siden en Handelsmand 
i Egebjerg Sogn, der blev kaldt »Kæmpen«, endda 
han var lille. Naar han kørte til København, var 
Vognen pakket med Smør og Æg og maaske en halv 
Gris; ovenpaa laa der bundne Lam og brægede uaf- 
brudt, saa det var frygteligt at høre. Der var fire 
Heste for, til de kom igennem Høve Stræde, saa kom 
de to Heste tilbage. Naar Manden hen i Ugen kom 
hjem igen, saa de to Heste, som havde gaaet hele 
Turen, meget medtagne ud. 

POSTGANG OG AVISGILDE 

En Kone i Vig, Ane Jørgen Skræders, var Post- 
bud, og 2 Gange om Ugen gik hun med Posttasken 
til Henrik Larsen i Siddinge, som var »Formand«. 



Skulde det ske, der var Brev til nogen, maatte de 
selv hente det. At gaa til Nykøbing for at lægge 
et Brev i Postkassen kunde godt lade sig gøre den- 
gang. Ane Jørgens havde en Dreng i Pleje; han løb 
somme Tider med Tasken. Han gik aldrig, men løb. 

Der var dengang en lille Avis, »Morgenposten«, 
saa stor som eet Blad af en almindelig Avis nu. Den 
udkom 2 Gange om Ugen. Der var 8 om at holde 
den, 4 Gaardmænd og 2 Husmænd i Siddinge, en 
Gaardmand i Bognæs og en Boelsmand Øst for Vig. 
Fra den første til den sidste var der over y± Mil. 
Hver af dem maatte beholde Avisen een Dag. Der 
var en Gaardmand til i Siddinge, men han havde 
»Berl. Tidende«. 

Aviserne maatte kun læses, ikke bruges; de 
skulde alle gemmes til Nytaar. Saa samledes alle de 
8 hos den af dem, der havde haft Avisen sidst, til 
Avisgilde for at foretage den højtidelige Deling af 
dem. Selve Delingen gik nemt nok, for Aviserne var 
i Forvejen bundet sammen i 8 Bunker. Men saa gik 
Tidsn med at spille Kort og drikke Snapse. Langt ud 
paa Aftenen skulde de have et Maaltid ; det var skaa- 
ren Mad med Ost og Kød, ikke alt sammen Sigtebrød, 
men ogsaa megen Rugbrødsmad; Riveost brugtes 
meget, og ovenpaa blev serveret Kaffe med brunt 
Sukker til. Saa spilledes der Kort igen til langt ud 
paa Natten. Kvinderne var ikke med. 

Naar jeg i Mørkningen skulde bære Avis til 
Gaardmanden i Bognæs, stod Konen foran Bordet og 
skar Brød ; to Stykker til hver Karl og Pige ; Neden- 
skorperne blev sat sammen, Rundingen udad, hver 
paa sin Plads; Tallerkener brugtes ikke. Det var 
Fedtebrød med Salt paa eller ogsaa med den gode 
Faaresyltemælk. Somme Tider gav hun mig et saa- 
dant langt Stykke Fedtebrød. Det var noget, der 
smagte, men det tog nogen Tid med at spise det. — 
At gaa med Avisen om Dagen var ikke saa rart, for 
saa vilde Gasen bide mig. Gaasebænken, som 
jeg skal slutte med at fortælle om, stod inde i Stuen 
langs med Væggen, og naar en Gaas skulde ind og 
lægge Æg, kom den til Døren og holdt et farligt 
Spektakel, til den blev lukket ind. Hver Gaas havde 
sin bestemte Rede; naar den havde lagt Ægget, 
pillede den i Skoddet, saa skulde den lukkes ud 
igen. Rugningen foregik ogsaa inde i Stuen. Naar 
Gæssene bare blev passet, lavede de ikke Urenlig- 
hed inde i Bænken. Men de kunde bide Karlenes 
Bukser itu, naar de sad og fik Mad. 

Blandt de Sagn og historiske Minder, Odsherred 
er saa rigt paa, findes ingen saa ejendommelige 
og saa berømte som Sagnene om Rørvig Kirke, hvor- 
om er fortalt i »Odsherred« 1932 og Beretningerne 
om et dobbelt Mord 
en Julenat i Hø. by 
Kirke. Var der over- 
vejende Sandsynlig- 
hed for Rørvigsagne- 
nes Troværdighed, er 
der endnu større 
Grund til at tro, at 
den gamle Højby Kir- 
ke i sine yngste Dage 
har været Skueplad- 
sen for et rystende 
Morddrama, hvorefter 
Kirken var bandlyst 
i en Aarrække. I Fol- 
keviser, i gamle hi- 
storiske Dokumenter, i Digtninger og hos vore Dages 
Folkemindesamlere berettes om dette Drama, ligesom 
det den Dag i Dag lever usvækket i Folkemunde. Hver 
fortæller paa sin Maade, hver med sine Nuancer. Men 
Kærnen i Dramaet er den samme. Det skal nu for- 
tælles her, saaledes som man efter et grundigt Stu- 
dium og et nøje førstehaands Kendskab til selve Ste- 
det maa forestille sig, at det i sin Tid er udspillet. Og 
som den røde Traad igennem Fortællingen vil gaa den 
af Folkeviserne, der maa antages at give den mest tro- 
værdige Skildring af Begivenhedernes Gang. 

Herr Ebbes Døtre i Burø. 

Herr Ebbe lod bygge saa hoy en bure. Den 
staar endnu til minde Der synger stær og nat- 
tergal /aver To Jomfruer sove der inde. Saa 
listelig de fare. 



Hojby Kirke. Kampcstensmurene viser den oprindelifre D*L 
(Kfter Tcfrning af J. B. Lefler i Nationalmuseet.) 



Naar Sommernatstaagerne ligger som Moseko- 
nens Bryg ud over den nu udtørrede Højby Sø, kan 
den, der giver sig Fantasien i Vold, se for sig den 
gamle sivkransede Sø, der strakte sig fra Kirke- 
banken til Borre- 
vangs Højdedrag og 
i en lignende Ud- 
strækning fra Øst ti! 
Vest. Og naar man 
har den for sig, kar 
man ogsaa lade Tan- 
kerne gaa længere til- 
bage i Tiden, Aar- 
hundrede efter Aar- 
hundrede, til man 
standser ved Aarene 
mellem 1200 og 1240. 
Da laa der ved Højby 
to Borge eller Adels- 
gaarde. Den ene af 
dem laa inde i Højby; dens Spor er forlængst ud- 
slettede, og man kender kun dens Beliggenhed. Men 
Syd for det nuværende Borrevang'), hvor »Herr Ebbe 
lod bygge saa høj en Bure«, der staar endnu den Dag 
i Dag til Minde Rester af de gamle Mure. 

De hvide Taager har lagt sig over Engen og op 
ad de stejle Bredder ved den gamle Sø. Og ud af 
Taagen træder da frem den gamle Borg paa Højde- 
draget hinsides Søen. Stærk og uindtagelig ser den 
ud til den Side, hvor Vandet skvulper mod dens Mure. 
Og ind mod Land, mod Nord, er der kun en smal 
Tange. Over den strækker sig en vældig Kampestens- 
mur. Den er 2 Meter svær-), og den strækker sig i 
en Længde af 175 Meter tværs over hele Tangen. I 
det sydøstlige Hjørne og lidt for sig selv ligger et 

rundt Taarn, efter Sporene at dømme Borgens eneste. 
Herr Ebbes Gaard er intet Slot, højt og knejsende 
med Murtinder og Karnapper, som Fantasien saa ofte 
maler os en Ridderborg, men en tung, grundmuret 
Kærne med lavt Kegletag af brune Munketegl, smaa 
Vinduer og smalle Skydehuller. Højenloftet, der 
slutter sig til Taarnet, bestaar vel af en enkelt, for 
Yderenden maaske straatakt Længe niMu kun én rum- 
meligere Sal under Bjælkeloft og et Par mindre 
Kamre. Der bliver endnu Plads til et Udhus eller 
to med Fadebur og Hestestald ') ; men det hele er 
smaat, og Mandskabet paa Gaarden i hvert Fald un- 
der Herr Ebbes Fra- 
Der 



vær er ringe, i 
er ingen anden 
Værn uden to Svende 




til 



Herr Ebbe er dog 
sn mægtig Mand. 
Derom vidner den 
vældige Kampestens- 
mur. Og da en Vold- 
grav yderligere deler 
Holmen, er hans 
Borg sa godt som 
uindtagelig. Og Herr 
Ebbe selv synes at 
være af fineste Blod, 

af Skjalm Hvides berømte Æt. Navnet træffes Gang 
paa Gang i Slægten. Han kan være identisk med 
Ebbe Sunesen, hvis Fader var Sune Ebbesen, Sønne- 
søn af Skjalm Hvide. En Søsterdattersøn af Ebbe 
Sunesen er Ærkebiskop Jakob Erlandsens Broder, 
Anders Erlandsen til Højby, der i 12<U erhvervede 
Pavebrev om, at han og hans Gods aldrig maatte 
bandlyses'). 

Herr Ebbe skulde til Island fare, Sin her- 
res erind' at rykte; Hans døtre skulde tage 
Burø vare. Dem selv til liden lykke. 

Ridder Ebbe er borte. Han kan være paa Kriger- 
færd eller paa Rejse. I saa Fald regner man ikke med 
saa mange Muligheder. En Vise fortæller, at han er 
i Rom, en anden, at han tillige er paa Jorsal-Færd, 
paa Pilgrimsrejse til Det hellige Land. I den her 
citerede Vise nævnes Island. Den Omstændighed, at 
det er ved Vintertid, kunde tyde paa, at han er dra- 
get mod Syd. Men Hovedsagen er, at han er borte. 



Voldstedet ved Borrevang med Rester af Hr. Ebbet Borg. 
(H. Ellekilde: Danmarks Folkeminder, 1933). 



De to Forførere, 

Herr Vrømmel og Herr Skammel, de lae dem 
under o, saa stærke var deres drømme om to saa 
væne Møer. — Saa lystelig paa Jorden. 

Saaledes begynder en lidt yngre Riddervise om 
Ebbes Døtre. De to Adelsmænd kaldes i Viserne ved 
forskellige Navne: Vrømmel og Skammel, Bonde og 
Skammel, Skienild og Brynild, Bonel og Skamel. 
Man tog sig det frit at lave Navne om for at faa dem 
til at passe i Rim og Rytme. Hvad de hedder, faar 
være. Vi kalder dem Herr Bonde og Herr Skammel. 
De er to unge Adelsmænd, der sammen med deres 

Moder bor i en Her- 
regaard i Højby. Der 
er som nævnt ikke 
fundet Rester af 
Gaarden, men om 
dens Beliggenhed er 
der næppe Tvivl ; det 
er dér, hvor nu »Hol- 
tegaarden«, indtil for 
nylig Jakob Larsens 
Gaard, ligger, tæt ved 
Kirken og ud mod 
Søen. Den maa an- 
tages at have sin Jord 
i Fællig med Bønder- 
nes som saa mange 
andre Adelsgaarde, og i det Ydre adskiller den sig 
kun lidet fra Bøndergaardene. Det er først, naar man 
kommer inden for Borgeleddet, at man paa Bohavet 
— kostbare Hynder paa Bænkene, Silke og Sølvkar — 
og paa de straalende Klæder kan se, at her har rige 
og selvbevidste Folk til Huse. 

De to unge Adelsmænd i de rige Klæder har ikke 
det bedste Lov paa sig. »Di loffuer sa mangen skønn 
iomfru och giffuer dem siden haadings-or«, staar 
der i en af de gamle Viser. Deres gode Ord og Løf- 
ter bliver kun til Spot og Spe. 

En Nat sker det, fortæller en af Viserne, at den 
ældste af dem har en mærkelig Drøm, hvor han paa 
en Ridetur bliver spottet af en af de to Døtre paa 
Burø hinsides Søen, og han beslutter at ride derover 
med sin Broder i Herr Ebbes Fravær »og lokke hans 
Døtre for Had«. Der er dog ikke Tvivl om, at deres 
rige, men brydske Fru Moder har en Finger med i 
Spillet. Hun har sine Grunde til at ønske de to Ebbe- 

Døtre alt ondt. Det faar saa staa hen, om en af hen- 
des Sønner maaske bærer paa Kærlighed til en af 
dem, maaske drives af Skinsyge, eller det er Hævn- 
tørst eller Erobrerlyst, der — med Moderens Tilskyn- 
delse — faar dem til at tage deres Beslutning. 

Herr Bonde og Herr Skammel, Ginge med 
deres moder i raad. Herr Ebbes døttre at gille. 
Og byde dem spaat og haad. 

Den yngste Broder frygtede ved. At byde 
de Jomfruer skand. Kommer Herr Ebbe hiem 
med fred. Han hevner det om han kand. 



ger de ind i Borggaarden, hvor de binder deres Heste. 
Og hvor der før var tyst og stille, bliver der nu lydt 
af tunge Trin — og snart efter af Graad. 

Under den højelofts tille, Brøde de Riddere 
ind: Imod de Jomfruers ville. Komme de i 
højeloft ind. 

Op da vogned de Jomfruer snild'. Og 
tænkte 'sYg om saa vide. Herr Bonde og Herr 
Skammel Laa hos deres hvide side. 

De Jomfruer græde saa mødelig. Og bade 
dem for deres ære. At de vilde holde sig tugte- 
lig. Og trykte deres fader kiere. 




Fra den udtnrrede Hojby So. I Bagrunden til venstre Krat ved Resterne af Buro ojr bajrved Borrevanu. 

Efter Maleri af T. C. 



Hans moder blegned i hviden kind. Og 
blev i huen vred; Ikke haver du din faders 
sind. Men du est bleven saa red. 

Der er ingen hiemme til vern. Foruden de 
drenge smaa. Vare de end klæde i jern. De 
kunde eder ikke modstaa. 

Aarle om den morgen. Skerped de deres 
spiud. Silde om den aften. Red de til Buren ud. 
— Saa listelig de fare. 

De Jomfruer græde saa 
mødelig — 



Saa kommer de sildig en Aften, medens begge 
Jomfruer sover. Med Bulder banker de paa Porten, 
og med Angst i Sind lukker en af de to Riddersvende 
op for de to stolte Nabosønner, der paa svedige Heste 
er kommet i al deres Pragt. Med Støj og Larm spræn- 



Opstod' de Riddere og bort hver gik. For 
Solen skinte over lide. Og takked' for det. de 
nødigt fik. De torde ikke længer bide. — Saa 
listelig de fare. 

Før Solen skinner over Lide, er de to Riddere 
igen paa deres Heste, og snart taber Lyden sig af 
rappe Hovslag paa den frosne Vej til Højby. 

»Men oppe paa Vægtergangen staar Ridder Ebbes 
Døtre, tilhyllende deres fagre Haar. Den yngste af 
dem, Signelil. bøjer sig ud mod det dybe Vand i Spen 
neden for Taarnet ; Trunde, den ældste Søster, holder 
hende tilbage og løfter truende Haanden mod de 
bortridende.« 

Den yngste søster gremmed sig fast. For 
hun sig først til meene: Vi ville springe i søen 
med hast. Og siunke os ned med steene. 

Den ældste søster svared paa stand: Kier 
søster ikke saa. Vi vente vor fader fra Island 
hiem. Han hevner det om han maa. 

Maaske har de to ulykkelige Søstre villet over- 
lade Hævnen til Faderen; maaske kommer Faderen 
ikke hjem saa snart, som i denne Vise fortalt, saa de 
nødes til selv at tage Hævn; eller maaske vil de lade 
Skæbnen raade. og Ordene falder, som en anden Vise 
har dem: »Lader vi det stande, til Gud det hævne 
maa«. Under alle Omstændigheder føjer det sig saa, 
at de selv kommer til at hævne deres Skam. 

Ridder Ebbe vender hjem. 

Hen paa Foraaret vender Herr Ebbe hjem fra 
sin lange Færd. Han rider glad mod sin Borg. Har 
han været paa Pilgrimsfærd, har 
han jo al Grund til at være glad 
og let i Sind. Men næppe er han 
inden for Burøs svære Mure, for 
han faar at mærke, at her har Sor^ 
til Huse. Grædende kommer de to 
Dotre imod ham og fortæller, at de 
burde gaa med Kone-Klæde paa de- 
res Hoveder: »Herr Bonde og Herr 
Skammel har skjult vort fagre 
Haar !« 

Ebbe bliver forbitret. Den 
lange Rejse har været forgæves, 
om han nu straks igen skal bære 
Brynje og Sværd. 



Det Indre af Hojby Kirke 



Det var gode Herr Ebbe, Han kom fra Is- 
land hiem, Hans kiere døttre begge. De ginge 
ham grædende igien. 

I være velkommen Fader mild. Vi klage 
for eder saa saare; Herr Bonde og Herr Skam- 
mild, Have skyvlt vor favre haare. 

Herr Ebbe blev i hiertet bang. For denne 
sorgefuld færd: Ilde stedde jeg min reyse lang. 
Skal jeg veye mand med sverd. 

Ikke skal I for vores vild. Fore brynie og 
, skarpen sverd. Vi ville det selv hevne med snild. 
Om vi er ære værd. 

Det skete om den Jule-Nat - 

Klokken i Højby Kirke ringer. Ud over den 
frosne Sø og ud over de sneglitrende Bakker lyder 
dens glade Kimen. Den kalder sammen til Julefest. 



Sommer og Efteraar er gaaet, og Herr Ebbes 
Dotre. er blevet haarde af Sorgen. Man vil vide, at 
»de gaar aldrig til Aftensang uden dragne Sværd un- 
der Skinde«. De har overstaaet deres Barselfærd, de 
har født »to Sønner saa unge«, og nu bereder de sig 
paa Kirkegang. Maaske er der pyntet særligt for 
dem, som det er Skik overfor Koner efter overstaaet 
Barsel. »De lod Lysen' vride, og de lod Voxen sno, 
Imod Ebbes Døtre to, De skulde til Kirke gaa«. Men 
ellers er der Grund nok endda til Pynt og Pragt; det 
er den store Jule-Messe, der kaldes sammen til. Klem- 
tene falder hurtigere og hyppigere, end naar Klokken 
ringer nutildags. Og stadig stærkere skinner den 
hvide Glans af Sneen, ren og blød nyfalden Sne, dun- 
kelt belyst af den bag Disen dulgte Maane. »Thi Nat- 
ten skrider frem, og det røde Skær 
i Vest er ikke længer Gløden af 
Solnedgangen, men et Baal tændt 
hinsides Søen ovre i Højby paa 
Pladsen foran Kirken, et flammen- 
de Juleblus. Det ringer sammen til 
Julefest. Midnatsmessen begynder. 

Inde fra Burø, der som en graa- 
lig Masse utydeligt træder frem af 
Snedisen, kommer to Skikkelser i 
mørke Vadmelskofter vandrende. 
Saa listelig de fare. Hen ad Stien 
gennem Sneen paa den tilfrosne Sø 
skyder de en Genvej op til Kir- 
ken, hvorfra Klokkeklangen run- 
ger«'). Det er den samme Kirke 
som nu, kun er der intet Taarn, intet Sideskib og 
ikke det Vaabenhus, der er nu. Men Skibet og Koret 
staar der med de svære Mure af tilhuggede Kampe- 
sten. Der er blot ingen Hvælvinger, men Bjælkeloft, 
og Vinduerne, der senere blev murede til og erstat- 
tede med andre, er smaa og sidder højt. Saavel til 
dem som til Dørene danner de smukke Fraadsten Ind- 
fatningen. Kirken er dog forholdsvis stor. Men til 
den hører ogsaa Kirkefolk fra et stort Omraade, maa- 
ske baade fra Nykøbing, Rørvig og Odden, der vel 
endnu ikke selv har Kirker ). Der er ingen Kalkmale- 
rier som nu. Men hist og her er Murene bemalede 
med Figurer og brogede Vaabenskjolde. I Mellem- 
rummene mellem Vinduerne hænger Smaabilleder af 
Lidelseshistorien. Christus. der tornekronet segner 
eller med gennemstukket Side sænkes i sin Grav. 




..S 



Side 18 af 42 



Klædet paa det store Alter midt for Kirkens Skib 
er ensfarvet hvidt; »tolv høje Vokslys brænder tre 
og tre i dobbelt Række paa begge Sider af Krucifixet. 
Til højre for Enden af Sidegangen, hvor man nu ser 
et tilmuret Buevindue, straaler, ligeledes betrukket 
med hvidt, et blomstersmykket mindre Alter med 
seks Vokskærter foran Billedet af Jomfru Maria, der 
højt i sine Hænder løfter Himlenes Hersker og Jor- 
dens Haab. Men til venstre, paa den anden Side, tin- 
drer fire røde Flammer henne paa det mindste Alter- 
bord, viet til Minde om den hellige Helena, som gen- 
fandt og fremdrog Guds undergørende Kors og bragte 
Lindring og Føde til Syge og Faderløse. Ved Siden 
af det store Alter er opstillet en Krybbe; deri ligger 
paa Straa med Glorie om Hovedet en Voksfigur, der 
skal forestille den Nyfødte. Meget tarveligt er det, 
næsten fattigt, men Folk er ikke saa kunstforstan- 
dige, som man senere blev, de synes, at det er ual- 
mindelig pragtfuldt. 

Det skeede om den Julenat, Der Folkene ginge 
til Messe. Rundt om ligger de paa Knæ med en Lyse- 
stump brændende foran sig paa Stolestadet, et Par 
af de rigeste læser i et haandskrevet Breviar, men de 
fleste har ingen Bog og kan heller ikke læse, om de 
ogsaa havde nogen ; alligevel brænder Lysestumperne 
foran dem, og med Ansigtet gemt i begge Hænder 
beder de, saa godt de formaar. Der er intet Orgel ; 
fire Chordrenge i hvide Skjorter, den ene svingende 
et Røgelseskar, staar rundt om Krybben og synger 
Julesangen: Christus nobis natus est; venke, adore- 
mus! 

En af Stemmerne er udmærket smuk; medens 
Præsten i sin røde Messehagel staar foran Højalteret 
og sagte læser noget op af en Bog i Pergament, fra 
Tid til anden bøjende Knæ, gentager denne Stemme 
klart og fyldende hele Kirken sit: »ven/te adore- 
mus!«') 

Aller sidst bag hele Skaren kommer de to Kvin- 
der fra Burø. 

For da gaar den yngste. 
Hun skinte alt som Gidd, 
Efter gaar deti irldslt-. 
Og hun var sorrigfuld, 

Det var Ebbe's Døtre to, 

De ganger i Kirken ind, 

De bar saa meget af røde Gidd — 

Og Sværd under Skarlagenskind. 



De træder ind ad den Dør, der nu ikke findes 
mere, men hvis Omrids endnu ses i Muren, Kvindernes 
Indgang i Kirkeskibets nordre Side, modsat Mænde- 
nes. Den ene ser sig sky omkring, ligesom undseende 
sig for Folk i Kirken; saa dypper de hver en Finger 
i Vievandskarret og gaar sammen op ad Kirkegulvet. 
Ved et Stolestade standser de, knæler uden for det, 
korsende sig flere Gange, som om de ikke længe havde 
været i Kirke, og tilkendegiver derefter ved en Be- 
vægelse to Bondekoner, som sidder derinde, at de 
ønsker Plads ved deres Side. 

Det skeede om den Jule-nat, Der folkene 
ginge til Messe: Heir Ebbes døttre de reyste 
sig brat. Deres Knive monne de hvesse. 

Hvi monne Herr Ebbes døttre to. Fanged 
saa underlig en færd. Men de kund' ikke til 
kirken gaa. Foruden dragne sværd. 

Fru Mettelil rødned i sine kinder. Og smi- 
led under skind: Staar op I Dannekvinder, Og 
lader mine Sønnekoner ind! 

Den sidste Sætning kommer oppe fra den første 
Stol i Kirken. Det er en skarp Kvinderøst, der skæ- 
rer gennem Sangstemmens Venite adoremus. Det er 
de to unge Ridderes Moder, der i hele Kirkefolkets 
Paahør slynger disse Ord i Had og Haan mod de to 
nyankomne Kvinder. Alles Pjne er rettede mod dem. 
Karlene puffer hinanden i Siden og griner højlydt. 
Der er pludselig Morskab midt i alt det højtidelige. 

»Stat op, I Dannekvinder, lader mine Sønnekoner 
ind!« Den yngste af de to udstøder et svagt Skrig 
og falder sammen ; men bleg og skælvende griber Sø- 
steren hende og fører hende bort. Snart er Messen 
sunget til Ende. Det rasler nede ved Mændenes Ind- 
gang mellem de afspændte Vaaben, der under Messen 
er opstillede langs Væggen. Den lille Sølvklokke 
ringer foran Alteret til Agnus Dei. De to Søstre 
kommer atter til Syne henne i den mørke Baggrund. 
Ingen har hørt dem tale sammen. Her behøves ikke 
Ord. De forstaar hinanden. Hvad de i lange Nætter 
har hvisket om derude paa Burøs Højenloft, det staar 
nu for dem ikke som Drøm og Fantasi, men som 
Virkelighed, kaldt frem af de Ord, der ramte dem 
værre end Svøbeslag. For de ved det godt, at den 
samme Kvinde, der slyngede denne Haan imod dem 
her denne hellige Julenat, hun har forbudt sine Søn- 
ner at indgaa Ægteskab med dem, med Ebbe-Døtrene 
fra Burø. Et gammelt Had har hun til dem. Hvil- 
ken Hævn havde hun nu ikke faaet. 

19 



Side 19 af 42 



Hr. Kbbe's Døtre. Efter Relief af Agnes Slott Møller 

»Paa mit Relief, skriver Fru Slott Moller i sin Bog »Folkevisebilleder«, gaar 
s>Hr. Ebbes Døtre« frem under Kirkebuerne, over deres Hoveder ses de sorte Jern- 
lysekroner med de hvide Lys og gyldne I.ysflammer; den yngste Søster, der gaar 
forrest, lofter stolt sit blonde, ubedækkede Hoved, hvorom Haaret er lagt i Flet- 
ning; hun er indhyllet i en lang Kappe, der er helt oversyet med gyldne Ornamenter. 

»For da gik den yngste, hun skinte alt som Guld«. 

Bag hende gaar den ældre Søster med bojet Hoved, men ubedækket Haar, 
hendes Udtryk er kummerfuldt, paa den Kappe, hun er indhyllet i, ses, i en Bræmme, 
en Flok sorte Fugle paa gylden Bund.* 

»Efter gik den ældste — og hun var sorrigfuld.« 

Herr Bonde og Herr Skammel, Ginge sig 
at ofre frem. Jomfru Trunde og saa Signild, 
Traadte fast efter dem. 

De to Søstre følger med Kirkefolket. Den ene 
tøver; men den anden griber hende om Haandleddet 
og fører hende frem, hvor Mængden stimler sammen 
ved Krybben for at kysse Christusbarnets Fod. >En 
ung Mand, der ogsaa ligger paa Knæ, kaster pludse- 
lig begge Armene ud fra sig og pladsker med An- 
sigtet ned i Stengulvet; Haandfanget af en Daggert 
sidder ham i Ryggen ; bagved staar dødbleg med sit 
lange, nedfaldende Haar skinnende i Lyset af Alter- 
kærterne den yngste Søster fra Burø, sanseløs med 
halvaaben Mund, uafladelig korsende sig, hurtigt og 
forvildet. Kordrengen slænger af Skræk Røgelses- 
karret fra sig; det falder klirrende ned og slukkes 
i en rund Pøl af rødt, der med Klukken som af en 
Flaskehals hurtigt samler sig paa Flisen under Mun- 
den af den Dræbte.«') 

Saa skingrer et Skrig gennem den frygtelige Stil- 
hed. En Mand og en Kvinde staar Ansigt til Ansigt. 
En Gang før har de stirret hinanden i Øjnene, me- 
dens det ene Aasyn var hvidt af Rædsel. En Vinler- 
nat derude i Burøs Jomfrubur. Nu er det ham, al 
Farve er veget fra, nu er det ham, der hjælpeløs viger 
for hendes Blik. Han ved, at bag Skarlagensskindet 
glimter Hæftet af et Sværd i hendes Haand. Han har 
ikke set det; men han ved det af hendes Blik. Bleg 
som Døden viger han Skridt for Skridt ned mod Kir- 
kens Udgang. Ingen staar i Vejen for de to, der ikke 
slipper hinandens Øjne. Ingen rører sig, ingen giver 
en Lyd fra sig, det er næppe nok, at man drager 
Aande. 

Jo, en er der. Ridderens Moder. Det var fra 
hende. Skriget kom, et skingrende Skrig, da hun 
rejste sig fra sin ene Søns Blod og saa al Kirkefolket 
staa som lammede, blot følgende med stive Blikke de 
to dernede i Kirken. 

I et Nu er hun dernede. Med sit eget Bryst sø- 
ger hun at dække en vaabenløs Mand. Et Sekund slaar 
Kvinde mod Kvinde. Da gnistrer det i den unges 
Øjne; og i samme Nu, den unge Mand med et Spring 
vil søge at naa Døren, lyner et Sværd over Moderens 
Skulder og flænger ham Halsen op under Hagen; 
han gaar bagover mod det nærmeste Stolestade, raller 
et Øjeblik og synker saa livløs sammen med Blodet 
strømmende ud af det gabende Saar. 



Et haanende Udbrud, brutalt, ligesom farvet af 
det stænkede Blod, undslipper den, der førte Hugget. 
Men Moderen hører det ikke; hun er blevet stum og 
har med stive Øjne stirret sanseløs paa den Døendes 
Krampetrækninger. Et Suk af Forfærdelse lyder 
som et tungt Aandedræt gennem Forsamlingen ; men 
ingen rører sig. Den ældste Søster har taget den 
yngste med sig bort; henne ved Kirkedøren brister 
hun højt i Graad ; saa bliver det atter aandeagtigt 
stille. Kun klukker det sagte som skvulpende Vand, 
og Juleblusset flammer op. 

Norden i det Vaabenhus Drog Jomfru 
Trunde sit sværd. Sønden for det alterlius Fik 
Bonde saa stor en ufærd. 

Norden for det alter klar. Drog Jomfru 
Signelil sin Kniv. Neden ved den Kirkedor, 
Herr Skammel mistede sit liv. 

Her staar vi nu. Enker to. For vi ere ikke 
mo. Tager i nu eders sønner to: Æder dem til 
salt og brød. — Saa listelig de fare. 

Kirken lyses i Band. 

Klokken ringer ikke mere til Messe i Højby 
Kirke. Dens Gulv er farvet rødt af de myrdede Rid- 
deres Blod hin hellige Julenat. Det Blod lader sig 
ikke tvætte af. Pavens haarde Straf har ramt den 
Kirke, der saa skændigt blev vanhelliget, har ramt de 
to Ebbe-Døtre fra Burø og har ramt den hele Menig- 
hed, i hvis Paasyn den blodige Udaad fandt Sted. 

Syv vinter efter dette mord Stod Højby 
kirke i ban; Der blev ingen prædiken gjordt. 
Ej heller jordet en mand. 

Ude hinsides Søen i den af Burøs Bygninger, 
hvis sparsomme Rester endnu kaldes »Jomfruborgen«, 
henlevede Herr Ebbes ulykkelige Døtre saa trange 
Aar. Skyede af alle og knugede af Kirkens Forban- 
delse har de i deres Ensomhed haft Stunder nok til 
at tænke over deres sørgelige Skæbne og over det 
Ord, de ikke forstod: »Hævner Eder ikke selv!« Inde- 
sluttede i det ensomme Taarn har de ikke blot følt 
den jordiske Bandlysning, men har ikke kunnet være 
i Tvivl om, at det, de havde gjort sig skyldige i, 
gjorde dem fortabte ogsaa hisset. 

Den ene af dem elskede maaske den, hun dræbte, 
højere end det, hvorfor hun dræbte ham. Det havde 
hun Lejlighed nok til at tænke over mangen Aften, 

naar Bølgerne i Søen, farvede røde ar" Solnedgangen, 
skvulpede under Taarnet og klukkede med en Lyd, 
der mindede hende om den røde Strøm, hvori Røgel- 
seskarrets Gldder hin Julenat slukkedes.") 

Det gaar dog ikke saadan, at de to Søstre maa 
leve Resten af deres Liv som bandlyste Fanger. Maatte 
deres Fader, Ridder Ebbe, ikke »føre Brynje og skar- 
pen Sværd« for dem, maa han den tunge Vej med 
Bønskriftet til Paven eller til dennes Repræsentant, 
Roskildebispen, og omsider opnaas der Aflad. Paa en 
gammel, længst forsvunden Altertavle skal man kunne 



Men et Sted maa de have at begrave deres Døde, om 
de end ikke kan komme i indviet Jord, og et Aiter 
maa der til, foran hvilket der kan gives til Ægte, og 
hvor de liggende paa deres Knæ kan fremmumle Bøn- 
ner om Naade og Fritagelse for Kirkens Straf. Paa et 
af de højeste Punkter i Byens Nærhed, paa en Bakke- 
top nær alfar Vej og med skovklædte Højdedrag om- 
kring, bygger de et Kapel. Det kommer til at ligge 
østen for Højby, paa Helenehøj, hvis ene Bakkeiop 
hedder Illingebjerg. Og hertil sdger saa Sognets 
Folk, Aar efter Aar, indtil den Dag oprinder, da Pa- 




Hojby Kirke set fra den udterrede So. M. 

Efter Male 

have set Jomfruerne holde Afladsbreve i deres foldede 

Hænder og Faderen ligge knælende for Paven. 

Men efter deres Død blev der sunget Vise efter 

Vise om de to Ridderdøtre. Og Sagn blev digtet om 

Blodpletterne, der ikke forsvandt: 

»Men det var dog en stor begaaet Synd, 
Og derfor fandt i Graven ej de Ro; 
I Kirken spøge de hver Midnat end, 
Naar Maanen skinner bleg og blander sig 
Med deres løse, lange, gule Haar; 
Imens de svæve hen ad Kirkegulvet 
Og bukke sig ned mod Blodpletterne, 
Med hvide Lokker bort at viske Blodet; 
Men ej det lykkes, Pletten gaar ej bort, 
Og naar saa Klokken slaar i Taarnet tolv, 
Forsvinde de med Suk.« 9 ) 

De bygde et Kapel — 

I syv Aar staar Højby Kirke i Band. Knugede 
af Pavens Forbandelse, af Bevidstheden om Syndens 
Blodpletter inden for Kirkens hellige Mure og med 
frisk Erindring om, hvad de hin Julenat var rædsels- 
slagne Vidner til, har Sognets Beboere tunge Aar. 

lem Kirken og Mellen ses Holtegaarden. 
af A. C. 

ven løser Kirken af Band, og de en skøn Julemorgen 
kaldes ud af deres Huse for at lytte efter Lyden, de 
kender saa godt: det er Kirkeklokken fra Højby, der 
ringer! Efter syv lange Aars Stilhed bag stængte 
og forseglede Døre fyldes Kirkerummet paany. Igen 
lyder det over den højtidsstemte Skare: Christus 
natus est! Og ud over den snedækte Sø og ud over 
Bakkerne og Skovene lyder Klokkens glade Klem- 
ten, paa ny, saa stærk,, som skal den nu aldrig op- 
høre at kalde. 

De bygde et Kapeli paa Ellenebjerg, Det 
søgte kvinde og mand. Til Paven formildte 
deres sorg. Og løste deres Kirke af ban. — Saa 
listeligt de fare. 



NOTER 

') Borrevang — Borgens Vang, jfr. J. H. Larsen: Holbæk 
Amt. 

: ) Daniel Brun: Land og Folk. 

') Thor Lange: Skizzer og Phantasier. 

*) Jfr. Agnes Slott Meller: Folkeviscbilleder og Adels- 
aarbogen. 

'} Thor Lange. ') H. V. Clausen: Fra Holbæk Amt. 
: ) Thor Lange. *) Samme. *) Oehlenschlæger: Dina. 

KILDESTEDER 

Der skal nu gives en kort Oversigt over, hvorfra 
man nu ved eller tør antage, at Begivenheder engang 
har udviklet sig som foran fortalt. 

1. FOLKEVISERNE 

Det ældste kendte Vidnesbyrd om Kirke-Mordet 
er en Folkevise, der i Aaret 1691 er meddelt Lægen 
P. Deichmann af Hr. Peder Viskinge. I sin Dagbog 



af en Gisning af Fru Anna Krabbe i 1610, Tern ved 
Silkeborg, hvor der i 1667 forekommer et Sagn om 
en ung Pige, der dræbte sin Forførers Fader i Kir- 
ken, og Farsø i Himmerland, hvor to Søstre skulde 
have dræbt to Adelsmænd i Fredbjerg Kirke, der der- 
efter blev nedlagt, men hvor Motivet mangler. En 
interessant Parallel er endvidere af Hans Ellekilde 
fremdraget fra Hyby i Skaane. Den har en slaaende 
Lighed med, hvad der berettes fra Højby, hvad føl- 



— « ' 

har Deichmann noteret, at den gamle Vise aldrig har gende lille Citat af en svensk Opskrift fra Aar 1730 



været trykt, og at 
»den skal være kom- 
poneret i Anledning 
af en Historie, hvil- 
ken endnu i Højby 
ved gamle Folks Tra- 
dition konserveres, og 
hvor endnu den Høj 
vises, paa hvilken de 
i syv Aar forrettede 
deres Gudstjeneste, 
medens Kirken var i 
Pavens Ban.« Visen 
har til Overskrift: 
»En gammel Vise om 
Hr. Ebbe, som boede 
paa en Øe, hvilken 




Holtegaarden i Højby ved den gamle Søbred. 
(H. Ellekilde: Danmarks Folkeminder Nr. 40.) 



kaldes Buur-Øe, udi Høybye Sogn i Aads Herred.« 

Der synes dog ikke at være Tvivl om, at Vise- 
opskriften har været bearbejdet af en, der har kendt 
Begivenheden fra anden Side ; bl. a. er Navnet »Burø« 
(i Stedet for »Kviste«) og de 7 Aars Bandlysning 
føjet til. Det er ret sandsynligt, at det er Hofpoeten 
Ahasverus Bartholin, Søn af Højby-Præsten Eske 
Berthelsen, der har bearbejdet den. 

Der findes yderligere to danske Folkeviser om 
Hr. Ebbes Døtre og tre islandske Folkeviser over 
samme Emne. De er antagelig Oversættelser, ligesom 
der findes Oversættelser til Tysk og Engelsk. Af 
alle disse er det kun den ene, der henfører Visen 
cil et bestemt Sted, til Højby i Odsherred. De to 
andre Viser har Navnene »Kviste« og »Queso«, en 
ukendt Borg, maaske tilfældigt opdigtede Navne. De 
andre Steder her i Landet, der har været omtalt som 
mulige Hjemsteder for Kirkemordet, er der et saa 
spinkelt Grundlag for at regne med, at de her blot 
skal nævnes: Vivild ved Randers alene paa Grundlag 



viser: »Der har her i 
Hyby været en Herre- 
gaard, hvoraf der end- 
nu ses Rudera, og der 
har herpaa boet tven- 
de Junkere, som af 
tvende Jomfruer er 
dræbte en Julenat i 
Kirken for den Vold- 
somhed, det var 
hændt dem af samme 
Junkere, hvorfor Kir- 
ken blev af Paven sat 
i Band i 7 Aar og 
Gudstjenesten holdt 
paa en Høj, som kal- 
des Ellebarg.« Det er 



imidlertid utvivlsomt rigtigt at slutte, at dette Sagn 
i Skaanes danske Tid er overført fra det sjællandske 
Højby, der ofte er set stavet Hyby og endnu af 
mange udtales omtrent som Hyby. Hans Ellekilde 
føjer til: 

»Baade i Fredbjerg og Hyby udvikler det ods- 
herredske Sagn sig bort fra Voldtægten som Drabets 
Motiv over i Motivet Lunefuldhed eller Forbitrelse 
over for hævet Forlovelse, en Udvikling, som ogsaa 
har gjort sig gældende i den alleryngste Højby-Over- 
levering. Vi kan jo ogsaa, naar vi anskueliggør os 
Virkelighedsbegivenheden, let forstaa, at ogsaa de to 
myrdede Riddere maa have haft deres Tilhængere, i 
Medhu for dem, i Modhu for de voldsomme Jomfruer. 
Disse Tilhængere har fremstillet Sagen paa deres Vis, 
lagt saa meget som muligt af Skylden over paa Mor- 
derskerne, fremhævet deres Lumskhed i Udførelsen 
af Mordet, tiet om Brødrenes Voldsdaad, om Mode- 
rens haanende Ord i Kirken og vasket Brødrene saa 
rene som muligt. Denne fra Brødrenes Tilhæng ud- 
gaaede Sagnfortælling har utvivlsomt haft lettere ved 
at trives ude omkring end hjemme i Højby, hvor Sø- 
strenes Tilhængere havde Magten. I alle Tilfælde er 
Hovedmassen af Højbys Sagnoverlevering og hele 
Viseoverleveringen udsprunget af den i Søstrenes 
Parti herskende Sagnfortælling om Mordet paa de to 

Brødre i den til Jomfru Marie indviede Kirke i 
Højby.« 

Den i denne Artikel foran citerede Vise findes i 
Peder Syvs bekendte Visebog fra 1695, her efter Ud- 
gaven 1787 : »200 Viser om Konger, Kemper oc Andre«. 
Den er saa godt som enslydende med Peder Viskinges 
Opskrift og er den, der hovedsagelig danner Grund- 
laget for den efterfølgende Tids Behandling af Mor- 
det. Peder Syv føjer følgende Forklaring til Visen: 

»Herr Ebbes Døttre vare paa Borg i en Søe stiax 
ved Højby; samme Borg kaldtes og Burøe, liggende 
i Højby Sogn i Odsherred. Herr Ebbe selv var rejst 
til Island, mens dette skeede, saasom tidt findes i Vi- 
serne. Men jeg meener, at her heller forstaaes Jorsals 
Land og Færd, hvor fleere reyste hen Pilgrims viis 
end til Island. Der findes endnu afmalet i Høyby 
Kirke som Assverus Barthol. fød der paa steden, ha- 
ver sagt mig Historien, hvorledes Ebbes Døttre ligge 
med Aflads-Breve paa Sengen; men den tredie Dotter 
haver intet, saasom uskyldig i alt dette, og derfor ey 
have Aflad behov: Item at Faderen kommer krybende 
til Paven, og annammer selv af hannem Aflad og Løs- 
givelse paa det Forbud og Band, som Høyby-Kirke 
var udi i syv Aar. Kapellet var bygt strax ved Høyby, 
hvor der hultes Messe og de døde begroves. Der var 
ogsaa en Herregaard i Høyby (som nu er en stor 
Bondegaard) hvor disse Junkere med deres Moder 
boede. Der findes og en anden Holm i en anden Søe, 
hvor ogsaa har været en Herregaard. Der er og Trold- 
stuen i en Høy derhos, hvorom fortælles en lang 
Snak.« 

2. GAMLE SKRIFTER 

Adskillige af ældre Tiders Historieskrivere be- 
retter om Herr Ebbes Døtre. 

Biskop Erik Pontoppidan fortæller derom i sin 
paa Tysk skrevne Danmarksbeskrivelse, »Theatrum 
Daniæ«, Bremen 17.?0, men skriver selv, at han har 
sine Oplysninger fra Andr. Vellejus og Peder Syv. 
Pontoppidan, der ikke altid er saa paalidelig i sine 
Oplysninger, benævner Stedet Goyby Kirke i Otts- 
harde og fortæller, at Ebbes Døtre ligger begravet 
i Kirken, og at man over deres Grave ser Billeder af 
dem med Afladsbrevene i Hænderne. »De var Døtre 
af Herr Ebbe fra Burø«. I sin ligeledes tyskskrevne 
Kirkehistorie »Annales Ecclesiæ Daniæ« fra 1744 har 
Pontoppidan en lignende Beretning, dog at her næv- 
nes Højby Kirke i Ottsharde. Men Pontoppidan sæt- 
ter her et bestemt Aarstal, l.i66. Han vilde »slaa et 
kronologisk Søm igennem Beretningen«. Det er ikke 
blot for egen Regning, Pontoppidan fastslaar dette 
Aarstal; men det er utvivlsomt forkert. Vi ved ikke, 
hvornaar Mordet er sket. Men sandsynligvis er det 
sket langt tidligere, jfr. ogsaa Hans Ellekilde, Sv. 

24 



Grundtvig og Agnes Slott Møller. Naar Tiden her 
er sat til 1200—1240, er det navnlig med Holdepunkt 
i det Pavebrev, Anders Erlandsen til Højby erhver- 
vede i 124.3 — at han og hans Gods aldrig maatte 
bandlyses. Hvorfor skulde han træffe denne usæd- 
vanlige Forholdsregel, hvis der ikke netop i samme 
Sogn var en frygtelig Bandlysning i frisk Erindring. 
Svend Grundtvig mener ogsaa i sin Folkevisesam- 
ling, at den i Visen omhandlede Begivenhed næppe 
kan være stort yngre end Aar 1200. 

Men Erik Pontoppidans Tidsfæsteise blev i den 
efterfølgende Tid grebet med Begærlighed og gaar 
igen Gang paa Gang, saa meget mere, som det er det 
eneste bestemte Tidspunkt, der har været nævnt i 
Forbindelse med Mordet. Det er dog fri Fantasi, helt 
uden noget som helst Holdepunkt. Derfor er det og- 
saa fri Fantasi, naar man har nævnt bestemt Pave- 
navn (Urban den 5.) m. v. i Forbindelse med Band- 
lysningen. 

Højby-Præsten /. H. Schow har derimod i et 
Haandskrift fra 1756 »Højby Sogns Specialia« givet 
et meget værdifuldt Bidrag til Mordets Stedfæstelse 
og dets nærmere Omstændigheder. Den bygger paa 
den ældgamle Folkeoverlevering, Sagnet i Folke- 
munde, uafhængigt af Folkeviserne, men har Tilføjel- 
ser, der stammer fra Provst Arctander (i Egebjerg 
17.56 — 62), der igen bygger paa Peder Syv og Pon- 
toppidan. Det gengives her efter Hans Ellekilde: 
Højby Sogns Folkesagn. Hvad der tydeligt nok ikke 
er Folkeoverlevering, men upaalidelige Tilføjelser, er 
sat i Parentes. 

»Ved Borrevangs Heste-Hauge ligger ud til Høj- 
bye Søe et stort Stykke Jord af Ager og Eng, til- 
hørende en Bondegaard i Højbye. Derpaa sees endnu 
kiendelige Rudera af et Slot eller Borg, hvoraf den 
vedliggende Heste-Hauge bærer sit Navn Borre- eller 
Borge- Vang, og Stædet selv Borret eller Borget (el- 
ler Burøe). Paa dette Borg skal (i det 14. Seculo udj 
Kong Waldamar den .idies Tiid) have boet en Adels- 
Mand, navnl. Ebbe, der havde 2de Døttre (Trunde og 
Signild). I Højbye boede en Adelig Frue, som hafde 
2de Sønner, (Hr. Bondo og Hr. Skammel;) Da nu 
Adelsmanden Hr. Ebbe (eller Ebbo) en Tiid er fra- 
værendes (enten udj Krigs-Tieniste eller Pillegrims 
Gang,) kom Fruens 2de Sønner til at besvangre Adels- 
mandens 2de Døttre. Og fordi den Adelige Frue icke 
vilde tillade Ægteskab imellem Hendes Sønner og 
dem, men engang ved Missetiid, da de komme ind i 
Kirken, drev Spot med dem, i det hun sagde til Sogne- 
Quinderne: »Staaer op I Danne-Quinder, og lukker 
mine Sønne-Quinder ind!« besluttede disse Jomfruer 
Self at hævne deres Skam, og derfor, just Juule-Nat, 
da de komme til Misse-Tienisten, hafde taget hver sin 

Dolk eller Sværd hemmeligen med Sig. Som nu ogsaa 
Fruen med Sine Sønner indfandt sig i Kirken til 
samme Tieniste, faldt enhver af disse Jomfruer sin 
Elsker an. Den Ene ihielstak Sin i Vaaben-Huset, 
Den anden sin ved den Nordre Siide af Alteret; for- 
medelst denne blodige Gierning, hvorved Kirken blev 
vanhelliget, maatte Paven (Urbanus den 5te, som da 
sad,) erklære Kirken vanhellig og Uværdig Guds Tie- 
nistes forrættelse. da imidlertid et lidet Capel blev 
opbygt paa Ellene-Bierg, som forhen er mældet om, 
hvor de Hellige Ting bleve imidlertid forrættede og 
de døde begravede.« 

Lidt før i Haandskriftet skriver Schow: »Paa El- 
len-Berg, Østen for Høybye, findes endnu Kiende 
Tegn, at Folk ere der 
begravede i de syv 
Aar, da Højbye Kirke 
stod i Ban.« Lidt se- 
nere hen skriver 
Schow: »Endnu strax 
ved ovenmeldte Borg 
findes et andet, dog 
meget mindre Stycke 
Jord, bestaaendes af 
en Backe og Mose- 
Eng, som endnu kal- 
des Jomfrue-Borg el- 
ler det lidet Borg.« 
Og for egen Regning 
tilføjer han: »Ve"l 
troeligt, at der har 
staaet en liden Byg- 
ning, i hvilken for- 
nævnte Jomfruer for 
det begangne Mords 
Skyld ere blevne be- 
varede som i et Fæng- 
sel, indtil Pavens Af- 
lads Brev ankom.« 

I Hofmann's Fundationer, 1762, fortælles om Dra- 
bet paa Grundlag af Syv og Pontoppidan, og der næv- 
nes Altertavlen, hvorom længere fremme. Endvidere 
staar der: »Ved Borrevangs Heste-Hauge ud til Højby 
Sø sees endnu Rudera af Herr Ebbes Slott, som kal- 
des Boret eller Burøe. Endnu findes en liden Byg- 
ning strax derved, kaldet Jomfruborg, hvor der mee- 
nes, disse to Jomfruer sad fangne, til de fik Pavens 
Ablass.« 

I Thieles Folkesagn gives i Afsnittet om Kirker 
og Klostre en Beretning, der i det væsentlige følger 
Peder Syvs Folkevise. Der er dog her — som flere 
andre Steder — den Afvigelse, at Tilraabet »Stat op 
I Dannekvinder« skal være faldet en tilfældig Søn- 
dag i Kirken. Ebbes Døtre bliver da saa forbitrede 
over denne Haan i Kirkefolkets Paahør, at de beslut- 
ter at tage en blodig Hævn og Julenat bringer den 
til Udførelse. 

Endvidere findes Kirke-Mordet omtalt i Suhms 




Udsigt fra »Troldehøjen« i Stenstrup mod Kirkeaasen, 
i Baggrunden Lumbsaas. 
(Ellekilde: Danm. Folkeminder Nr. 40.) 



Danmarkshistorie og en Række andre Danmarks- 
beskrivelser. Trap bygger paa Peder Syvs Vise og 
Pontoppidans fejlagtige Aarstal. Ganske enkelte For- 
fattere anfører ikke Højby som Stedet. Svend Grundt- 
vig udtrykker Tvivl i saa Henseende, og Daniel Brun 
skriver i sit Værk »Danmark, Land og Folk« : » — Bor- 
rebakken eller Storeborg, anlagt paa en Halvø i den 
udtørrede Højby Sø, som mod Land har været af- 
spærret med en godt 2 m svær og ca. 175 m lang 
Kampestensmur. Naar Sagnet stedfæster Folkevisen 

om de to Søstre, som 
dræbte deres Forfø- 
rere i Kirken, til Høj- 
by Sogn, er dette 
næppe rigtigt.« 

1 I FOLKEMUNDE 
Det vilde føre alt 
for vidt her at bringe 
Citater af, hvad der 
paa Stedet fortælles 
om Mordet i Højby 
Kirke. I Almindelig- 
hed kan der ikke læg- 
ges nogen stor Vægt 
derpaa, da de oprin- 
delige Beretninger er 
blevet noget vaneret 
fra Tid til anden og fra Mund til Mund. Men Hoved- 
sagen er. at Kærnen er den samme : de to Ridderdøtres 
Drab i Kirken af deres Forførere og Kirkens Band- 
lysning, løvrigt kan det ganske kort siges, at hvad 
ældre Folk paa Stedet har fortalt, i alt væsentligt 
stemmer sammen med den foran givne Beretning. Et 
værdifuldt Arbejde er af Arkivar Ellekilde gjort for 
at samle Folkeminder ogsaa om dette Emne. I saa 
Henseende henvises til hans Bog »Danmarks Folke- 
minder Nr. 40« med Hovedartiklen »Højby Sogns 
Sagn«, hvor der gives en udførlig, saglig Redegørelse 
for Kilderne til »Hr. Ebbes Døtre« med Sondring mel- 
lem, hvad der stammer fra Vise, og hvad der stammer 
fra Folkesagnet paa Stedet og med Fremdragen af 
adskilligt nyt. 

Paa et Punkt har der været en Del Usikkerhed. 
Det er angaaende Stedet — eller Stederne — for 
Gudstjeneste under Kirkens Bandlysning. Der fin- 
des i Højby Sogn et Bakkeparti, der hedder »Ellinge- 

bjerg« og et, der hedder »Helenehøj«. Hvad de har 
heddet i ældre Tid er uvist. I Beretningerne om 
Ebbes Døtre og Bandlysningen nævnes mange for- 
skellige Navne, men gerne en Sammenblanding af de 
to her nævnte, f. Eks. Ellenebjerg. Da ogsaa de ind- 
samlede Folkeminder peger snart mod det ene og 
snart mod det andet Sted, har man altsaa heller 
ikke i Sognet haft nogen Vished. Da en Bakke- 
top ved Helenehøj bærer Navnet »Illingebjerg«, lig- 
ger det imidlertid nær, at det er den, der har ledet 
Tanken hen paa det nu 
lange bedre kendte El- 
lingebjerg. Sandsynlig- 
heden er langt over- 
vejende for Bakketop- 
pen paa Helenehøj, jfr. 
ogsaa, at der i en af de 
indsamlede Opskrifter 
angives, at Kirkehand- 
lingen foregik »ved 
Teglværket«, d. v. s. He- 
lenehøj Teglværk, og at 
det i Befolkningen og- 
saa almindeligvis cr 
Helenehøj, man hører 
nævne. 

At der imidlertid og- 
saa kan være Tale om et 
helt andet Kapel, skal 
her ganske kort omtales. 
Det er muligt, at man, 
saa længe Bandlysnin- 
gen varede, havde et 
Gudstjeneste-Sted ogsaa 
i den vestlige Del af 
Sognet. Beretningerne 

herom er det dog sikrest kun at opfatte som Sagn. 
Kapellet skulde have ligget ved »Kirkeaasen« 
umiddelbart Øst for Lumbsaas. Sagnet er spun- 
det saa meget sammen med andre Sagn — om 
et Kapel, før Højby Kirke byggedes, og om de vel 
sagtens til Minde om en ulykkelig Hændelse rejste 
Trækors ved Vejen mellem Stenstrup og Lumbsaas. 
Disse Trækors blev senere til »Korsstenene«, store 
Stenbunker, idet Vejfarende kastede hver en Sten, 
stor eller lille efter Størrelsen af den Synd, der der- 
ved skulde opnaas Tilgivelse for. til de efterhaanden 



voksende Bunker. Der er ved Udgravninger i 1906 
fundet Murrester fra en Teglovn. Saadanne byggedes, 
hvor Murstenene skulde anvendes. Men Tilknytnin- 
gen til nærværende Beretning om Ridder Ebbes Døtre 
er saa spinkel, at her blot skal henvises til Hans 
Ellekildes Behandling af de paagældende — og iøv- 
rigt ikke uinteressante — Sagn i D. F. 40. 

4. DEN GAMLE ALTERTAVLE 

I de tidligere omtalte Oplysninger, som Peder 
Syv havde faaet fra 
Ahasverus Bartholin, 
Præstesønnen fra Høj- 
by, var nævnt et Billede 
i Kirken med Skildring 
af Frigivelsen fra Pa- 
vens Band. Provst Arc- 
tander nævner Billedet 
som Altertavle. Pastor 
Schow skriver i 1756: 
»Historiens Vished slut- 
tes deels af en gammel 
Alter-Tavle i Kirken, af 
hvis Malnings liden Lev- 
ning kand sees, at Jom- 
fruerne have det Pave 
lige Aflads Brev i Hæn- 
der — « og senere: »I 
samme Tafle staar og 
een af Paverne i Billed- 
hugger-Arbeyde.« I Aa- 
ret 1808 skriver Pastor 
Brockdorff, at den om- 
talte Altertavle er for- 
svundet, og al Efter- 
spørgen har været for- 
gæves. Men nogle Aar senere indberetter han, at der 
som Levninger fra den katolske Kultus i Kirken er 
x-afsides hensatte« et ca. 2 Alen højt Mariebillede og 
»en Helgenfigur af samme Højde, ligeledes af Træ, 
i bispeligt Costiime, med den højre Haand udstrakt«. 
Senere skriver han, at Helgenfiguren skal være en 
Efterlignelse af den Biskop, ved hvis Hjælp Fade- 
ren erhvervede Aflad for sine Døtre og Løsgivelse 
for Kirkens Inderdict. 

Af størst Betydning i denne Forbindelse har dog 
/. H. Larsens Bog om Holbæk Amt. Larsen, der er 




Den nuværende Altertavle i Hojby Kirke. 
(Ellekilde: D. F. Nr. 40.) 

født i Nykøbing 177.}, skriver: »For 50 Aar siden nar 
jeg selv seet i Kirken nogle Malerier, saavidt jeg 
erindrer paa Korsdørene, hvorpaa var afmalet Hr. 
Ebbe paa Knæ for Paven og begge Jomfruerne med 
Afladsbreve i Hænderne.« Ogsaa andre Vidnesbyrd 
er der om den gamle Altertavle, saa det er med fuld 
Føje, at H. Ellekilde kan slaa fast, at Altertavlen 
virkelig har været til, at den har stammet fra katolsk 
Tid, at den 1572 er blevet afløst af den nuværende 
Altertavle, og at der har været Billeder i de to ma- 
lede Felter, der i det mindste af Almuen kunde tydes 
som forestillende, at Hr. Ebbe knæler for Paven for 
at opnaa Fritagelse for Højby Kirkes Bandlysning, 
og at to af de tre Døtre paa Billedet opnaar Aflads- 
breve af Paven. Den gamle katolske Altertavle bli- 
ver derved Vidnesbyrd om, at der fra ældre Tid har 
levet et Sagn i Højby Sogn, hvis Hovedtræk ganske 
svarer til, hvad Visen fortæller. 

SLUTNING 

Naar man sammenfatter de Omstændigheder, der 
taler for, at det gamle Kirkemord i alt væsentligt er 
foregaaet, som det her er skildret, vil man se, at et 
enkelt, soleklart Bevis ikke er ført. Men de Vidnes- 
byrd, der foreligger, er saa mange og saa troværdige, 
at de tilsammen danner en saa stærk Formodning, 



at man roligt kan opfatte dem som et samlet Bevis. 
Disse Vidnesbyrd er da navnlig følgende: 

1) Deichmanns Vise-Opskrift, benyttet af Peder Syv. 

2) Den gamle, nu forsvundne, katolske Altertavle. 

3) Præsten J. H Schows Optegnelse af det egentlige 
Højbysagn. 

4) Talrige historiske Skribenters Omtale af Begi- 
venhederne. 

5) I Folkemunde lever Fortællingen om Ridder Eb- 
bes Døtre den Dag i Dag udbredt og usvækket. 

6) Resterne af Burø og Navnet Borrevang, hvortil 
ogsaa kan føjes, at Holtegaarden ifl. la Cour: 
Danske Gaarde menes at være »en Del af en for- 
dums Hovedgaard i Højby, som Kong Vald. At- 
terdag 1365 skal have ladet nedrive og udstykke.« 

7) Alle andre Steder, hvortil man har søgt at hen- 
føre Visen, har vist sig at have ingen eller saars 
ringe Formodning for sig. 

Der kan saaledes ikke være Tvivl om, at den 
smukke gamle Højby Kirke, hvis svære Kampestens- 
mure i disse Aar kan fejre 800 Aars Jubilæum, rum- 
mer Minder om et saa blodigt og saa skæbnesvangert 
Drama, at det 700 Aar efter endnu staar levende for 
Efterverdenen. 

Tage Christiansen. 

EN REJSE GENNEM ODSHERRED 
OMKRING ÅAR 1800 

I Everdrup ved Præstø var der omkring 
Aar 1800 en Præst, der hed L. M. Wedel. I 
Aarene 1799 — 1804 var han hver Sommer paa 
Langfart og gennemrejste hele Landet. Han 
rejste med egen Befordring, et Tospænder- 
køretøj, og bedede 3 — 4 Gange om Dagen. 
Medens Hestene hvilede, gik Præsten paa Op- 
dagelse, og tit tog han vejfarende op i Vog- 
nen og lod dem fortælle om Egnen, de kørte 
igennem. Hvad han saalede? — ved Selvsyn 
eller ved andres Fortælling — fik at vide, 
skrev han i sin Rejsedagbog. 

»ODS-HERRED er næsten en omflødt Øe, kun ad- 
-skildt fra det øvrige Sælland ved en smal Strimmel, hvor- 
over man kører ind i Landet, som bestaar af 11 Sogne 
og ere for det meste udskiftede af Fællesskab.« Saaledes 
begynder Præsten sin Skildring af Odsherred i den 
gamle Dagbog, hvvs Blade nu er gulnede af Tidens Tand. 
Og han fortsætter: 

»Hovedgaardene Annaborg (nu: Anneberg), Eliinge 
og Borrevang drives uden Hoverie og Bønderne svare 
15 Mk. pr. Tønde Hartkorn for denne Frihed; man for- 
moder, at de med Tiden skulle faae Arvefæste imod en 
vis aarlig Afgift i Penge. Disse kongelige Godser be- 
styres af Inspektør Trøjel, der er saa bekjendt som prak- 
tisk og theoretisk Landmand, at blot hans Navn er nok 
til at tilvejebringe sand Højagtelse.« 

»CANAANS LAND«. 
Odsherred kaldes ofte paa den Tid Canaans Land; 
men Pastor Wedel vil ikke fuldt ud anerkende denne Be- 
tegnelse. Han skriver: »Skal dette henregnes paa det 
skjønne Annaborg og frugtbare Egeberg (nu: Egebjerg), 
saa maae man drage igjennem ubehagelige sandige og 
stygge Egne langs Strandbredden, inden man kommer 
der; Landet, soim er over 6 Mil i Længden, har megen 
Lynghede, store Strækninger af den nøgne Sand, hvor 
intet Græs, ingen Buske findes, og dog i Midten har den 
mange frugtbare Steder, mange skjønne landlige Belig- 
genheder, og endeel smukke udfløttede Gaarde. Man an- 
giver, at Ods-Herreds Bønder i Almindelighed ere me- 
get sædelige og flittige fremfor mange andre; Luxus i 
forskjellige Henseender har endnu ikke faaet Herre- 
dømme hos dem, de klæde sig i eget Fabriqv-Arbejde, da 
der findes en Væv næsten i hvert Huus. Deres Sprog 



er saare reent Dansk, og Udtalen ikke slæbende, men 
hurtig og rask, og i deres Væsen have de meget, der 
gjør, at man maa ynde dem og deres jævne God- 
modighed.« 

LANDBRUGET I ODSHERRED PAA DEN TID. 

I Dagbogen findes et større Afsnit om Landbruget 
i Odsherred paa den Tid. Wedel omtaler, at der baade 
dyrkedes engelsk Hvede, meget Byg, men Ærter kun til 
Bøndernes eget Forbrug. Derimod var Boghvede en me- 
get vigtig Sæd for nogle Byer, »som have sandige Jor- 
der; den bruges baade til Gryn og Meel, og mange sælge 
saa meget deraf, at de derved erholde deres betydeligste 
Udgivter.« 

Kartofler og Kløver dyrkedes ogsaa, dog ikke i saa 
stor Stil. »Qvæg- og Faare-Avlen har ogsaa nu meget 
forædlet sig, og af Heste udføres en stor Deel aarlig til 
de andre Provinser af Prangere, da der gives gode Hing- 
stter paa Herregaardene, hvorved Racen forædles, saa 
man finder hos Bønderne mange smukke Ride- og Vogn- 
Heste.« Odsherred-Kvæget var dengang ikke saa berømt 
som nu ; men man kan af Dagbogen se, at den store In- 
teresse for Kvægopdrætning var begyndt allerede paa 
den Tid. Wedel skriver: »De fleste Bønder tillægger nu 
hellere Qvæghøveder, som giver klækkelige Indtægter, 
end kan haves ved at opføde Føl og Plage til Bort- 
sælgelse.« 

Wedel omtaler, at der findes mange Stengærder i 
Odsherred, og at de, som giver sig af med at sætte dem 
op, »har lært dette tilbørligen, og da der findes Materia- 
ler nok til saadant varigt Hegn, saa betjener man sig 
ogsaa omhyggeligen deraf, thi formedelst adskillige vig- 
tige Aarsager, kan Hegn af Jordvolde ikke anvendes med 
nogen synderlig Nytte, hvorfor ogsaa den kongelige Kasse 
har anvendt mange tusinde Rixdaler til Steengjærdenes 
Sætning.« 

Han omtaler, at de fleste Bønder havde Mose- eller 
Lyng-Tørv. Tørvesmul og Aske anvendtes meget til Gød- 
ning af de sandede Jorder. Om Fisikeriet skriver han, 
at det var ret betydeligt baade i Stranden og i Søerne, 
»og især gives der meget store og gode Aal foruden an- 
dre Ferskvands Fiske i disse Søer; og af Strandens 
mange fortræffelige Sorter, hvoriblandt bør regnes Hum- 
mere af sielden Størrelse.« 

ODDEN SOGN 
skildrer Wedel saa'.edes: »Det er den yderste Spidse af 
Landet, Vejen dertil er idiel Sand, langs med den nordre 
Havbred. Høje skaldede Banker og Klindter hindrer den 
Rejsende i at see andet end Skyerne og det brusende 
Hav. I hule Drøn styrte Strandens Brændinger ind mod 
Brinkerne og true hvert Øjeblik at opsluge Vandrings 
manden, som ogsaa maa frygte for, at de steile Klinte- 
stykker skal nedrulle over ham. De Fiskerhuues Ind- 
byggere, som ligge yderst ude ved Gniven, ere bosid- 
dende over en halv Miil fra andre Folk i et Slags Si- 
birien, i ufrugtbar Sand, hvorhen de møjsommelig maae 
slæbe Ildebrændsel og Fødevare — der er ikke en Busk 
i hele Egnen — de høre kun Havets Brusen og Tuden 
af Sælhunde, Maager og andre Søfugle. Dampe af for- 
raadnet Tang og en hæslig Taage giæster dem jævniigen ; 
saa Naso her skulde have faaet Stof nok til sine Klage- 
breve, ja lige saa meget som fra Ponto (Naso, en romersk 
Digter fra 43 før Kr. Fødsel, som blev forvist til Tomi 
ved Sortehavet. Dagbogens Forfatter sigter til Nasos 
»Epistolæ ex Ponto«, Bneve fra Sortehavet). Det Gode 
har da dog, at i dette Sogn ere ingen Rotter.« 

Wedel skriver, han kan takke Pastor Faber fra Od- 
den Sogn for disse Oplysninger. Denne har ogsaa givet 
ham Besked om Hesteavlen paa Hesselø. Paa den lille 0 
holdtes i nogle Aar for kongelig Regning et Stutteri. 
Disse Heste var stærke af Bygning, brede i Hals og 
Bringe med en stor, krusende Manke og funklende Øjne, 
et kraftigt Fodskifte og i Besiddelse af Raskhed og Mod. 
Øen tilhørte tidligere Adlersborg (Dragsholms gamle 
Navn), »hvorfra den blev kjøbt til Kongen, som dér 
aarlig lode 20 Følhopper græsse og en god Stutterie- 
Hingst føres derover nogle Uger for at bedække Hop- 
perne. Føllene bleve saa vide, at de ikke kunde fanges 
paa Øen selv, men maatte jages i Stranden, hvorfra de 
opdroges paa Baade og overførtes til det faste Land. Si- 
den efter er Øen brugt til Høbjergning.« De Heste, der 
tales om paa Hesseløen, var en »Filial« af Frederiks- 
borg-Stutteriet, og de blev kaldt »Det vilde Stod« eller 
»Fane-Stoddet«. (»Stod« kommer af »Stute«, der beteg- 
ner en Flok Heste paa mindst 12 Stkr.) Hestene, som 
blev udsat paa Øen, maatte klare sig uden Foder baade 
Vinter og Sommer. Allerede den første Vinter døde 8 
Hoppper, og i 1791 var der Tale om at ophæve »Dyrplage- 



riet paa Hesselø«, men først 1794 flyttedes »det vilde 
Stod« til Store Dyrehave ved Hillerød. Det er altsaa 
Rester af Hesseløens vilde Stod, som Dagbogens Forfat- 
ter har truffet i Odsherred omkring Aar 1800. 

NYEKJØBING 
i Ods-Herred er en liden Kjøbstad«, skriver Wedel. »Den 
ligger 1 Miil fra Rørvig, hvor det kongelige Toldsted er. 
Byen ligger paa en Odde næsten ganske omgivet af 
Stranden, har en stor, bred, noget krum Gade og 6 min- 
dre Stræder, uden om ere Vænger og Kornmarker. Lige 
over for Skibs-Broen ligger en liden Øe ude i Stranden. 
I den østre Ende af Byen er en liden Dam, og ellers ere 
der nogle ret kjønne Huse. Handelen skal dog ikke være 
saa ubetydelig, men dog leve de fleste af den gode og 
skjønne Avling, som gives omkring Byen. Kirken er 
stor og anseelig, men Raadstuen kun af simpel Bygning. 
At Byen er meget gammel formodes deraf : at Marsk 
Stig ødelagde en stor Deel deraf ved Ldebrand 1290, og 
siden skal Sørøverne i ældre Tider have udøvet samme 
Gerning. Man finder og Rudera (Rester af Grundsten i 
Jorden) af Bygninger langt uden for Byen, hvor der nu 
pløjes. Luxus har ikke her fæstet saa dybe Rødder, som 
i andre Sjællandske Kjøbstæder, og Nykjøbing, skjønt 
paa saadan en Udkant af Landet ,er virkelig smukkere 
end nogle andre af de Sjællandske Stæder.« 

Om Adlersborg fortæller Wedel en Del. Den havde 
frugtbare Jorder »og kaldtes tilforn Draksholm Slot, 
som er saa bekjendt i Historien og fordum har været 
stærkt befæstet og i Grevens Fejde udholdt en tapper 
uovervindelig Beleiring. .Slottet har ti.forn været be- 
stemt for adskillige Slots-Fanger, hvoriblandt den skotske 
Greve Bothwell og endeel andre. Uden for Gaarden er en 
høi Banke, hvorfra man har en viid Udsigt endog til 
Friderichsborg, 8 Miil borte; der omkring ere adskillige 
skjønne Skovgrupper og Perspektiver ud over den Ind- 
bugt, som Havet gjør, der kaldes Lammefjorden. At 
Slottet er meget gammelt, veed man endog deraf, at 
Dronning Margrethe gav det 1396 til Biskopperne i Roes- 
kilde for at holde Sjælemæsse. Om der just paa den Tid 
vare de 3 høje Længder af 5 Stokværk og de store Grave, 
som omgive Gaarden, veed man ikke bestemt at angive.« 

Her slutter Wedels Beskrivelse af Odsherred, idet 
han fra Dragsholm tog over til Sejrø. 

ERIK GRIBSØ. 

KLINTEBJERG 




Der er / Odsherred intet Sted længere til Havet, 
end at det øjnes fra den nærmeste Bakketop. 
Isef jorden, Sejrøbugten eller Kattegat, bestandig duk- 
ker en Stribe af det blaa Vand frem et Sted i Hori- 
zonten, og altid er 
det Havet eller Bug- 
ten eller Fjorden, vi 
spejder efter, naar vi 
er kommet lidt til 
Vejrs. 

Men Odsherred har 
ogsaa Udsigtshøjder 
helt ude ved Kyster- 
ne. Der kappes man 
om at se Land i det 
fjerne hinsides Van- 
det. 

Et af de prægtig- 
ste og mest stor- 
slaaede Højdedrag 
ved Odsherreds Ky- 
ster er Klintebjerg 
ved Nordstrand. Midt paa den lange Kattegatskyst 
mellem Rørvig og den yderste Spids af Sjællands 
Odde rager den høje og stejle Klint frem som en For- 
post imod Nord. Endnu er Klintebjerg kun lidet 




kendt af fremmede. Men betagende skøn er Udsig- 
ten oppe fra »Klintekongen«s Bjerg, og det enten 
man lader Øjet følge Kysten til højre mod Nykøbing 
og med de utallige Sommerhuse som brogede Plet- 
ter langs den hvide 
Strand, eller til ven- 
stre mod Lumbsaas 
og Odden og med 
den skønne Sonnerup 
Skov liggende næsten 
for ens Fod — eller 
man ser tilbage paa 
de ejendommelige og 
voldsomme Bakkefor- 
mationer ind mod 
Land. 

Klintebjerg er nok 
et Besøg værd. Den, 
der har staaet paa 
dets Top en Sommer- 
dag, hvor den saltfri- 
ske Blæst er strøget 
ind fra Kattegat, hvor hvide Bølger har skummet 
over Stenene ved Klintens Fod, og hvor Sommerfug- 
lene nede fra Skoven har flagret om Blomsterne mel- 
lem Skræntens Græs, han glemmer det ikke igen. 



NAAR HYLDEN BLOMSTRER 

Sommervise af Tage Christiansen. 



9Vu 6[omstrer der 'Jlyld ved 9¥us og Qaard, 
og saa er vi midt i Skærsommer; 
den tænder sin lette og fyse ^Pragt, 
som Stjerner, der 6linker og kommer. 



Q)en kender ej Q'orskef paa f)øj og (av, 
den 6(omstrer ved Q$org som ved ^Jfytte; 
og den, der vif fiøre paa Sventyr, 
fjan standse ved ^jræet og fytte. 



®et dufter af 9ty(d i den fyse 9/at, 
fivor ^Blomsterne skinner saa tjvide; 
den melder fra ( Jfave og 9Vegn og 0{rat, 
at nu er det Midsommer tide. 

"En Grevinge-Præst fra *o«****<x> 
<xxx^<hxxxx> Nationalismens Tid. 

JHvortil dog Ituus og "Lopper kunne være nyttige". 



f**} n interessant Personlighed og en dygtig og nidkær Mand 
I i sin Gerning blev i 1774 kaldet til Sognepræst i Gre- 
vinge og blev i 1791 udnævnt til Provst i Odsherred. Hans 
Navn var Thomas Rasmussen, og hans Liv og Virke 
er tidligere skildret, bl. a. af Pastor Gjevnee i Aarbog for 
Historisk Samfund for Holbæk Amt 1916 og af Lærer Ferd. 
Blidstrup. Hans Navn blev anbragt over Døren i Præste- 
gaardens Stuelænge, og i Menighedens Bevidsthed levede det 
længe i taknemlig Krindring. Naar Thomas Rasmussen her 
skal fremdrages, er det ikke for at omtale hans udmærkede 
Gerning i Sognet og Provstiet, men for at kaste et Blik til- 
bage paa den rørende Fromhed i Forbindelse med en ud- 
præget og for hans Tid typisk Rationalisme, der gør sig 
gældende i de ret talrige Skrifter, han har udgivet. Han 
var meget virksom, og to af de Felter, han uden for sin 
egentlige Gerning særlig kastede sig over, var Børnenes Un- 
dervisning og Bøndernes Kaar. 

Der var i Sognet dengang kun Skole i Herrestrup, me- 
dens der i Grevinge var den saakaldte »Byes-Læsning«. Ras- 
mussen fik gennemført, at der i 3 Dage om Ugen blev holdt 
rigtig Skole for Grevinge og Thorendrup Ungdom. Først efter 
hans Død blev Grevinge et virkeligt Lærerkald. Børnenes 
I.ære- og Læsebøger skrev han selv, f. Eks. »Kort Uddiag 
til en christelig Børneopdragelse«, »En Faders Samtaler med 
sit Barn om Religionens vigtigste Sandheder«, >A. B. C.« og 
»Indledning til flere Kundskaber i Form af Læsebog«. 

For Bondestandens Frigørelse var Rasmussen en begej- 
stret Talsmand. I »En Faders Samtaler — « lader han Barnet 
sige: »Jeg er færdig at græde over de stakkels Bønder«, hvor- 
til Faderen svarer: »Jeg med, deres Tilstand er nok en Taare 
værd«, hvorefter han, jfr. Gjevnøes nævnte Artikel, giver en 
drastisk Skildring af Bondens Tilstand under Hoveriets Byr- 
der. Om Foraaret har de det værst; saa er Vinterforraadet 
sluppet op, saa »en rejsende næppe skulde faa for en Skil- 
ling Brød at købe paa adskillige Steder; saa jages smaa Børn 
tidlig i Seng fra deres uskyldige Leg for at slaa Hungeren 
bort med Søvnen; saa maa mange smukke Familier nære sig 
under det strængeste Arbejde med Vand og Brod, saa bliver 
ogsaa baade unge og gamle saa magre, saa blaa om Læberne, 
saa trevne, at det er en Ynk. Ja nogle falder og til at betle, 
lyve, stjæle, bedrage, drikke sig fulde og flere deslige Uorde- 
ner og Elendigheder, som deres Armod og Fortvivlelse for- 
leder dem til.« løvrigt priser han de odsherredske Bønders 
Godgørenhed. Da der er samlet ind til nødstedte paa Island 
efter »en grusom Plage«, udmaler han, hvor meget Odsher- 



reds Bønder har givet, ialt over halvandet Hundrede Rigs- 
daler, og tilføjer: »Og dog er de langt fra ikke rige, men 
alene fordi de endnu der bliver behandlet paa menneskelig 
Vis (Odsherred var Krongods), tænker de saa vel. Skøn da, 
hvad der kunde blive af Bonderfolk, naar de fik samme Ret- 
tigheder som andre Mennesker. Skøn heraf, mit Barn, at 
Vadmelet skjuler lige saa ædle Hjærter som Fløjlet.« 

I »Indledning til flere Kundskaber. Læsebog for den 
danske Ungdom, som Barnets tredie Bog«, udgiven paa ny 
af hans efterladte Enke, Elisa Rasmussen, 1801, er som For- 
ord anbragt et Brev fra Forfatteren til Børnene, som han 
meget høfligt titulerer med »De«. Det begynder saaledes: 

»Jeg har herved den Ære at overlevere Dem en liden 
Bog, som jeg haaber ikke alene skal være Dem til Nytte, men 
og til Fornøjelse. Med Tilladelse, hvem er han? spørger 
maaske nogen af Dem. Behag at se neden under, der staar 
Navnet paa alle Breve; dog, jeg vil spare Dem Umagen; jeg 
er saamænd Præst, boer i Grevinge, hedder Thomas, husk 
det nu. Præst — tænker de fleste af Dem, Præst! hvad Mor- 
skab vil han give os? alle Præster er jo saa alvorlige mod 
Børn. Jeg beder om Forladelse, mine Smaa! alle ikke; i det 
mindste ikke Præsten i Grevinge. Paa Hovedet kan jeg just 
ikke staa; thi jeg vil nødig brække Halsen; men ellers leger 
jeg hver uskyldig Leg med, og det, uden at rose mig selv, 
maaske lige saa godt som en Del af Dem. Behager Dem en 
Kispus, en Skjuleleg, en sidste Pjet, en Blindbuk, Hund og 
Hare, Bolt, Kegler, Dans som det er eller og maaske stillere 
Lege, at gemme Belte, gætte Tanker, lede Knappenaalen op, 
spille en Hanrej osv. Jeg er til Tjeneste, og paa min Ære 
siger jeg det: aldrig gladere end i Børneleg og Børnelag; 
men det kan jeg ikke nægte, skikkelige Børn maa det være, 
jeg skal lege med; det er at sige: de maa være fri for alle 
slemme Ord, al Usandhed, al Surseen, al Vrede, Trætte, Mis- 
undelse, Vindesygdom, derimod være artige, føjelige, frede- 
lige, milde, nøjsomme, flittige og gode Børn; saadanne Børn 
er mit Hjertes Fornøjelse; enten de er fornemme eller ringe, 
rige eller fattige, det ser jeg aldrig efter; thi det er de uskyl- 
dige udi. — « 

Bogen har Emner om praktisk talt alt mellem Himmel 
og Jord, f. Eks. Dyrenes Konge, Løven, Insekterne, Ædel- 
stene, Luftens Virkninger, Stjerneskud og Logtemænd, Norge, 
Sjælen, Guds Egenskaber, Spodskheds og Sladderagtigheds 
Løn, Erindring 1)111 Brevskriveri osv. 

Her skal gengives et Stykke, der vil faa Læserne til at 
undres over, hvorledes alt kan indarbejdes under hans smukke 
og fromme — og paa Nyttehensynet indstillede — Tanke- 
gang. Saa gør det ikke noget, at man samtidig maa smile 
lidt over hans Tids naive Tone. Afsnittet hedder »HVORTIL 
DOG LUUS OG LOPPER KUNNE VÆRE NYTTIGE?, og 

Emnet belyses som Bogens andre gennem Spørgsmaal og 
Svar. Det er en af Børnene, der rejser Spørgsmaalet, og med 
de andres fulde Tilslutning synes det ham, at »Verden godt 
kunde have staaet dette Tøj foruden«, men saa følger For- 
fatterens Forklaring som Faderens Svar: 

»Faderen bad dem ikke hovere af en Sejer, førend den 
var rigtig vunden. Fordi De ikke kan indsee Lusens eller 
Loppens Nytte, og om intet Menneske kunde forklare, hvad 
Gavn den gjorde Verden, var det derfor slet ikke sagt, at 
den var unyttig eller overflødig. Det var kun et Beviis paa, 
vi vare Mennesker, Skabninger med en indskrænket Forstand, 
alt for kortsynede til at gjennemskue den store Guds mang- 
foldige og underfulde Gjerninger, som alle tilsammen dog 
sigte til ét Maal, den hele Verdens Fuldkommenhed. Om De 
fik fat paa en eller anden enkelt Deel, som hørte til et Kunst- 
værk, en liden Nagle, f. Eks. til et Skib eller Stifte til et 
Ur, om De ved at betragte den for sig selv alleene, spodsk 
udbrød: Hvilken ringe Ting! Den kan, veed jeg, ikke sige 
noget til det hele Værks Fuldkommenhed. Det er jo øjen- 
synligt, den siger intet, hverken fra eller til. Hvad mener De, 
Urmageren eller Skibsbyggeren vilde svare? Lille Nar! Han 
taler, som han har Forstand til. Han dømmer om det, han 
ikke forstaaer. Den Nagle er saa vigtig for Skibet, som 
Roret eller Masten, just den Stift, som synes ham en saadan 
Bagatel, holder hele Uret sammen. Saadan omtrent vilde 
Kunstnerens Svar blive. Men, ræsonnerer De nu klogere, som 
vil afsige Dommen over en eller anden af den store Guds 
Gjerninger, som vil forkaste et, og bifalde et andet, som pri- 
ser Kløveren, og forbander Tidselen, løfter Hesten og Hun- 
den op i Skyerne, og fordømmer Lusen og Loppen ud af 
Verden ? Gjøre de andet, spørger jeg, end snakker som de 
har Forstand til, dømmer over det, De ikke forstaae. Til den 
hele Jordklodes Fuldkommenhed og Bedste er maaskee Tidse- 
len og Brændenælden saa vigtige som Græsset eller Komet; 
Lusen og Loppen saa uundværlige som Hesten eller Hunden; 
men siden vi nu ere komne til at snakke om dette Kryb, 
dette saakaldte Utøj, Lus og Lopper; (det er ikke uanstæn- 
digt at tale om nogen af Guds Gjerninger, eller benævne dem 
ved deres rette Navn saa maa jeg sige Dem, at De gjorde 
Deres Spørgsmaal forkert. Det er ikke Spørgsmaal, om Men- 
nesket kan undvære Lusen og Loppen, men det er Spørgs- 
maal om Lusen eller Loppen kunde undvære Menneskene; om 
Gud, da han skabte Verden, og vilde den skulde vrimle af 
allehaande levende, om han da havde givet dette Kryb frit 
Valg, frit Forlov at leve eller ikke, leve paa de Vilkaar, som 
den nu lever, hvad Lusen da vilde svaret — leve, leve synes 
mig, den siger; i det mindste viser den nu, at den har faaet 
Livet, at den ikke ønsker Døden. 

Ethvert Dyr, dette er endnu Lærdom for Dem, men lige 
saa vigtig, som sand, læg derfor Mærke til den, ethvert Dyr, 
lidet eller stort, altsaa ogsaa Lusen, er først og fornemlig 
skabt for sin egen Skyld, til sin ogen Glæde og Fornøjelse. 
At alting i Verden, saavel levende, som livløst, skulle ene 
og aleene være skabt Menneskene til Nytte, er en urimelig 
menneskelig Indbildning; hvor mange Million Tusinde levende 
Skabninger af vilde Dyr, Fugle, Fiske, Orme, Fluer, Kryb 
vrimle ikke, leve og glæde sig under Luftens Hvælving, paa 
Havets Bund, i de vilde Skove og Ørkener, ja, i Jordens Ind- 
volde selv, som aldrig noget menneskeligt Øje seer eller nyt- 



ter! Millioner saadanne Slægter opstaae, og Bordet staaer 
rigeligt dækket for dem, de lever vel og glæde sig, og Men- 
neskene ved ikke af det; en Myretue allene, hvilken en lille 
Verden! De samme Skabninger undergaae millionvis og Men- 
neskene, som ikke kjender dem, røres ikke derved. Aabenbart 
ere de ikke da skabte for Menneskets Skyld, men al langt 
andre Aarsager, og de Aarsager er først og fornemmelig deres 
egen Tilværelse, deres eget glade Liv. Ikke destomindre see 
vi dog ofte, at det ene Dyr er bestemt igjen til det andet 
Dyrs Ophold og Nytte, og at Mennesket, som det ypperligste 
Dyr, har faaet en stor Skare til deres Tjeneste, saasom He- 
sten, Hunden, Katten osv., foruden adskillige Dyr, hvis Kjød 
vi spise; og hvad ikke det ypperste Menneske af Skaberen 
har faaet, har det røverske Menneske taget, hvorfor alt lig- 
ger under dets Magt og Vælde, saa vidt det kan række med 
sin Fornuft; hvad billigere da, end at Mennesket, som enten 
med Ret eller Uret hersker over alt og lever og glæder sig 
paa saa mange uskyldige Dyrs Liv og Bekostning, ogsaa i 
det mindste ved sit Liv og Legeme bidrager til een eller to 
Dyrearters Liv og Underholdning, de stakkels Luus og Lop- 
per? thi flere, veed jeg, ikke ret gotte sig paa os. Men 
hvad vil de nu give mig, om jeg endogsaa, efter denne lange 
Snak, tør paatage mig at bevise at dette foragtelige Kryb 
selv gjør Menneskeslægten ved sit Liv en saare vigtig, skjont 
skjult, og af de fleste Mennesker uerkjendt Tjeneste? 
Alle studsede. 

Ja, spids De kuns Øren, sagde Faderen: Alligevel paa 
det Ord at De love mig aldrig at dadle nogen Guds Gjerning, 
hvis Nytte De ikke indsee, men i dets Sted troe, at den Al- 
vise har forstaaet, hvad han gjorde, at han har havt sine 
gyldige Grunde, hvorfor han gjorde Verden saa, og ikke an- 
derledes; paa de Ord allene, at De altid vil troe dette, for- 
tæller jeg Dem Lusenes Nytte og store Uundværlighed for 
Menneskeslægten. 

Alle efter en dyb Taushed: Ja, ak ja! 

Det er overmaade sundt og godt for alle Mennesker, men 
særdeles for Børn, at Haarene paa deres Hoveder flittigt 
redes, Hovedet skrabes, kjemmes, vadskes med koldt Vand, 
men nu vare der uden Tvivl mange skjødeslose og egensin- 
dige Børn, der ganske vilde forsømme denne til deres Mun- 
terhed og Helbred saa gavnlige Rengjørelse, hvis ikke dette 
besværlige Kryb ligesom nødte dem dertil. 

Det er lige saa sundt og tjenligt for Menneskets Heisen 
at Luften undertiden indlades paa det blotte Legeme, at 
Kroppen jævnligt forsynes med reent Lintøj; men nu er der 
vist mange Mennesker, som aldrig tænke derpaa, som gjerne 
gik med en Særk eller Skjorte, saa længe den kunde hænge 
sammen; men nu kan de ikke saaledes tilspærre Luften for 
legemet, som de gjerne vilde; det krillende Utøj forbyder 
dem det; de maa løske og lufte sig imellem, og derved styrke 
Legemet; nu kan de ikke være saa svinske, som de gjerne 
vilde; de maa imellemstunder bytte Linnet, eller hvis de ere 
saa fattige, at de eje kun eet Stykke, da gaa uden Linnet, 
medens de vasker det, siden dette Kryb som saa overmaade 
stærkt trives og formeres ved Ureenlighed, ellers ved sin be- 
standige Biden, Gnaven, Sugen, reent udtærede dem, ja, vel 
aad dem op til sidst. Sig nu ikke, at jeg ikke har beviist 
Lusenes Nytte, naar den lærer snavsede Mennesker at holde 
sig reene, og derved ligesom nøder dem til at befordre deres 
egen Sundhed og Velgaaende. 

Børnene vare til Forundring overbeviiste. 

Forstlige Betragtninger 
i Odsherred 



Naar De under en Artikel med denne Overskrift 
ser et Kvindenavn, vil De maaske være tilbøje- 
lig til at tro, at der nu ogsaa er kommet Kvinder 
ind i Forstetaten. Men nej ! Etaten bestaar af Mænd, 
og det er kun en Forstmands Kone, som ud fra et 
10 Aars Kendskab og Kærlighed til Odsherreds Skove 
vover sig frem med nogle — ikke forstlig saglige, 
ikke videnskabelige — Betragtninger over Odsher- 
reds Skove, deres Flora og Fauna, deres Bygninger, 
deres uendelige 
Betydning fer 
Landsdelen Ods- 
herred. 

Engang saa 
dækket af Skov 
byder Odsher- 
red nu kun paa 
spredte Skov- 
arealer af 1750 
Hektarers Stør- 
relse, delt i 10 
Skove, som — 
præget af den 
Jordbund, de 
gror af — giver 
et saare afveks-ii 
lende Træsam- 
fund. 

Langs Ise- 
fjorden ligger Grønnehave, Annebjærg, U 1- 
kerup, Stokkebjærg og Kongsøre. Syd 
for den gamle Siddingefjord har vi Grevinge 
Skov, langs Sejrøbugten Høve, Jyderup og El- 
1 i n g e Skov og ud til Kattegat Sonnerup Skov. 

U 1 k e r u p Skov har været spredte Skovholme 
med Landsby-Bondejord imellem, men ved Salg af 
Fæstegodset overtog Staten Bøndergaardene, som 
nedlagdes, og Skovholmene sammenplantedes. En 
Skov voksede op med smukke og afvekslende Bevoks- 
ninger af Bøg, Eg, Naaletræer, men endnu ses Grun- 
dene af de gamle Gaarde, Sænkningen, hvor Byens 
Gadekær har været, og en Bakke nær derved, som 
hedder »Bys Bakke«. — 



Annebjærg Skov. 



Skovridergaarden »Mantzhøj« paa Østsiden af 
Ulkerup Skov var oprindelig Fæstegaard under Kro- 
nen. Den daværende Skovrider Mantzius havde den 
i Fæste og hans Enke efter ham, hvorefter den blev 
Skovridergaard 1795. Den Arkitekt eller Haandvær- 
ker, der har bygget Mantzhøj, har gjort sine Sager 
godt. Harmonisk i Linier og nøje i Samklang med 
sine Omgivelser ligger den nuværende Bygning, den 
mer end 100-aarige Gaard, og lader ikke Tilskueren 

i Tvivl om, at 
her staar han 
foran en af de 
gamle Skov- 
rider- eller Prse- 
stegaarde i al 
deres Hygge og 
med en vis jævn 
Fornemhed. — 
Den gamle Vind- 
fløj paa Lade- 
taget svinger 
rundt og viser 
sit Navnetræk 
H. C. W. (H. C. 
Wellendorf, der 
var Skovrider 
her) og Aarstal 
1831. 

Haven har of- 
tere været om- 
talt i Odsherreds-Beretninger, den yder nu som før et 
Plus til den gamle Gaards Skønhed, omend dens Stør- 
relse kan rejse visse vanskelige økonomiske Proble- 
mer for vor Generation. En Nyerhvervelse for Skov- 
distriktet er to højst interessante Sten; sat op ved 
Opkørslen til Mantzhøj. Med Front mod Egebjærg- 
vejen og med Baggrund af gamle Stengærder staar 
disse anselige Sten med indhugget Kongekrone, Chr. 
d. 7.s Navnetræk, Bogstaverne O. H. V. P. og Aars- 
tallet 1778. 

Bogstaverne betyder »Ods Herreds Vildtbane 
Pæle«, og de har — før 12 i Tallet — dannet Græn- 
sen for Kongens Vildtbane, da Odsherred var Do- 
mæne. 

En ublid Skæbne har spredt dem og tilintetgjort 

nogle, men disse to er af Amtet overdraget til Skov- 
distriktet, hvor de har deres historiske Tilknyt- 
ning, og hvor de staar som et Minde om hine Tider, 
da det gjaldt Livet for Menigmand, om han drev 
Jagt inden for »Kgl. Majestæts O. BL V. P.<. 

Annebjærg Skov trækker sin grønne Skov- 
rand langs Nykøbing Bugtens blaa Vand. Ved Skov- 
fogedboligen glimter frem en gammel, rød Bygning 
med tjæret Bindingsværk »Barkhuset«, hvoraf der 
findes flere i Distriktets Skove, men som nu ikke 
mere tjener deres hidtidige Formaal: Barktørringen. 
Moderne kemiske Metoder har trængt Barken ud af 
Garveindustrien. Smukke, gamle Valnød- og ægte 
Kastanietræer 
kranser Skov- 
fogedboligens 
Have. 

Grønne- 
have er Lyst- 
skov for Nykø- 
bing. En Del af 
den er forbe- 
holdt Sindssyge- 
hospitalet, og vi 
tror — eller dog 
haaber — , at en 
og anden træl 
Hjerne eller en 
tynget og for- 
pint Sjæl har 
fundet nogen 
Lettelse og Lin-| 
dring ved at 
færdes under 

Træernes Kroner, med Udsigt over den friske Strand. 
Gaar vi sydpaa, til Stokkebjærg Skov, ja, 
da møder vort Øje en Skovens Skønhed af Rang! 
Bøgen naar i denne Skov en saa smuk Udvikling som 
faa Steder i Landet. Dejlige af Form, imponerende 
i Højde. 

Kommer De en Foraarsdag fra det skinnende 
skarpe Sollys derude ind under de lysegrønne Hvæl- 
vinger, da vil De forstaa den, der kom ridende og 
— skønt et muntert Verdensmenneske uden særlig 
Tilknytning til Religion og Kirke — dog maatte holde 
sin Hest an og udbryde: »Her er Guds Hus og Him- 
lens Port!« — og De vil forstaa den store, svenske 
Skogsprofessoren, der i Spidsen for sin Ekskursion 
af unge Forstelever standsede og sagde: »Her faar 
man tage af Hatten!« hvorpaa han og hele hans Flok 

lod Gerning følge paa Ord. Paa Stokkebjerg 

Strand ligger den bekendte »Lommesten«, som Jæt- 
ten slyngede fra Horns Herred mod Egebjærg Kirke- 
taarn. Stenen faldt i Isef jordens Bølger, og den gamle 




Sandskredet i Kongsøre Skov. 



Kirke staar endnu paa Bakkens Top uanfægtet af 
onde Anslag. 

Videre sydpaa har vi Kongsøre Skov, der i 
hele sin Længde følger Isefjorden. I ingen af Di- 
striktets Skove er en saa frodig Vegetation af alle 
Træarter som her. Bøg, Eg, Elm, Løn, Ask, El og 
Gran udvikler i Forhold til Alderen den største Fylde, 
især befinder Bøgen sig her paa sin rette Vokseplads. 

I Kongsøre som i flere af Distriktets Skove, sær- 
lig de østlige, findes en Del Oldtidsmindesmærker, 
hvoraf de fleste og betydeligste er beskrevet af Na- 
tionalmuseet. Umiddelbart oven for Strandskrænten 
findes saaledes her en anselig Langdysse »Ting- 
stedet«, hvoraf 
dog en Del er 
skredet ud over 
Skrænten. En 
anden Langdys- 
se med c. 35 
Randsten inde- 
holder et fir- 
kantet Grav- 
kammer, hvoraf 
dog Dækstenen 
og en Endesten 
mangler. Dyssen 
er fejlagtig ble- 
ven nævnt som 
»Kong Øres 
Højv, men da 
»Kong Øre« vist 
kun er en fanta- 
sifuld Mands Op- 
findelse, er dens 

Navn »Kongsørehøj«. Sagnet siger, at i Dyssen 
er gemt en Guldkæde saa lang, at den kan række helt 
til Stokkebjærg Skov. Fantomet om det røde, nedgra- 
vede Guld gaar igen i mange, men har oftest vist sig 
at være — som ogsaa her i Kongsøre — kun et 
Fantom. 

Frederiksberg Kommune har en Feriekoloni i 
Nordenden af Skoven, og her tumler sig hver Som- 
mer glade Drengeskarer. Det hænder tit, at de samme 
Drenge som voksne og gifte Mænd aflægger et Be- 
sdg her for igen at se og for at vise Kone og Børn 
deres Barndoms Eldorado. Umaalelige er de Vær- 
dier, der her tilføres en opvoksende Slægt blandt 
Storbyens Børn. Omegnens Befolkning søger i 
stort Tal til »Sandskredet«, Pladsen ved Stranden, 
hvor Borde og Bænke staar under morsomme lave, 
knudrede Ege. — Syd for Skoven ude paa »Næbbet« 
ligger den gamle »Næbbekro«, hvorfra Færgefart gik 
til Tudse Næs. Nu staar Huset tomt og forladt, ven- 
ter maaske paa en Renæssance for at genopstaa som 
Kaffe-Kage-Isvaffel-Idyl for Turister? 

Grevinge Skov synes for den almindelige Tu- 
rist en Smule kedelig med sine regelmæssige Afdelin- 
ger og snorlige Veje og ingen evigvekslende urolig 
Strand mod sine Grænser, men forstmæssig set har 
den Interesse, og- den har en god Bestand af vor smuk- 
keste Vildtart: Raavildtet. 

Hamlets hvileløse Aand er ogsaa blevet knyttet 
til denne Skov. Et Gravkammer her deler Skæbne 
med flere rundt i Landet ved at benævnes: »Hamlets 
Grav«, men vi maa med en Omskrivning af Shake- 
speares Ord si- 
ge: »W h e re to 
be — that's the 
question!« 

Vi vender os 
fra Isefjorden 
og de lyse Løv- 
skove og gaar 
mod det barske 
Kattegat og den 
mørke Naale- 
skov, hvori vi 
dog stadig mø- 
der spredte Smil 
af Birk, Bøg, 
Eg. 

Sonnerup 
Skov maa 
fængsle den be- 
søgendes Hjerte 

for bestandig! Sonnerup med sine bløde, hem- 
melighedsfulde Granveje, hvor Skovens Læ og Lun- 
hed og Havets Friskhed mødes. »Værneskoven«, den, 
der beskytter den egentlige Skov mod den stride Nor- 
denvind fra Havet, kryber her lav og tæt og ukuelig 
som en skraa, vindskaaret Bræmme af Tjørn, Ene- 
bær og Bjergfyr op som et Panser og baner Vej fol- 
den egentlige Skov indenfor. I mange, mange Aars 
Kamp med en mager Bund og et ublidt Vejrlig ska- 
ber den taalelige Kaar for sine Træbrødre bag sin 
gamle, furede Ryg. Vege og viljeløse Sind kan vel 
her høste en Lære af en saa sammenbidt taalmodig 
Kraft. 

Jyderup Skov opstod af fire Fæstegaardes 
Sammenlægning grundet paa: »Jordens ringe Beskaf- 
fenhed« — ja — det lyder en Smule trøstesløst, men 
Jyderup Skov er i k k e trøstesløs for den vejfarende. 
Har De engang taget den paa Kryds og tværs, glæ- 
det Dem her over en skøn, gammel, fritstaaende 
Fyr og d e r over et Areal med gyldengule Gyvel, og 
naar De over et stærkt stigende Terræn staar med 
Udsigt over Skoven og Sejrøbugten, saa vender De 
atter og atter tilbage til Jyderup Skov. 

Saa har vi den lillebitte Høve Skov ! Mager 




Foraar i Grønnehave Skov. 



Sandjord med Fyrbevoksning og fed Lerbund med 
Eg og Bøg inden for dens snævre Ramme. Forlystel- 
sesskoven par excellence! Her gaar det løs med 
Skytte- og andre store Fester, her er Pavillon med 
Restauration, Kiosker med de allestedsnærværende Is- 
pinde og nu — i de sidste Par Aar — et Lejrliv af 
store Dimensioner. For en saare billig Penge faas 
her en Teltplads og alle Naturens Herligheder plus 
Kulturens Goder i Form af Telefon, Vandpost, Red- 
ningsstation etc. Tilstrømningen er da ogsaa stor 

baade fra Land 
og By. »Høve 
Strand« er et 
broget Skue i 
Sommerferien. 

Endelig har 
vi Smertensbar- 
net, den lille E 1- 
1 i n g e Skov ! 
Smertensbarnet 
økonomisk set, 
ikke værdifuld i 
forstlig Hen- 
seende, men dog 
ydende s i n 
Hygge, s i n 
Lunhed til Eg- 
nens noget flade 
og tørre Karak- 
ter. 



Skoven! ak ja! den er forstlig set interesiant; 
og den er menneskelig set uundværlig. Et skovløst, 
ja blot et skovfattigt Land! Hvor tomt og trist! 

Skoven med sin Fauna, sin Fuglesang, sit lette 
springende Vildt! Skoven hegnet af de gamle graa 
Stengærder med de tusinde Bregners og vilde Blom- 
sters Smil ! Skoven med Foraarets Anemonetæppe og 
Efteraarets flammende Pragt! Skoven, der løfter Be- 
kymringerne af vort Sind og puster Friskhed i vor 
Sjæl ! Skoven, som Menneskene tit behandler haardt, 
hvis Værdi de ikke ænser! — Vi skylder den vel Tak! 
— Og Skoven er jo ikke blot Forstvidenskab, ikke 
blot Æstetik eller Lyrik, den er det daglige Brød for 
mange Munde. Netop nu, hvor Vintermulmet ruger 
over Landet, hører vi Lyden fra Skoven i de korte, 
mørke Arbejdsdage: Øksens Klang, Savens Syngen, 
Træets dumpe Fald mod Jorden. 

»Fy«, siger den store By, »se! de fælder vor 
grønne Sommerskov, se, de stolte Kæmper, de ranke 
Søjler ligger paa Jorden! Det er Vandalernes Værk!« 

»Gudskelov«, siger den jævne Mand, »nu begyn- 
der Skovningen! Arbejdsløsheden er forbi, Skoven 
giver Mad og Klæder og Ild i Ovnen!« 

Og »Gudskelov« siger Manden med Ridsekniven, 

Forstmanden. »Nu skaber vi Skov, lige saavel som 
naar vi saar og planter om Foraaret. Nu skaber vi 
Udvikling for den nye Slægt af Træer, nu skaber vi 
Levemuligheder for Mennesker!« 

Og Bevoksningerne gror op omkring ham. Hvor 
e n vokser i Vejret, strækker sig og tyndes ud og gør 
Raa, Ræv og Hare hjemløs, der gror en anden frem, 
lav og tæt, og byder dem Velkommen i sit Ly. 

Lad os hilse den glad — den Klang af Økse og 



Sav i Mørketid og Kuldetid — lad os lytte til, hvad 
han synger derude, Skovens Søn: 

Vi planter herude et Lovsalshang 
for tusinde Fugle til Ly og Sang, 
vi planter Varme for Vinterens Dag, 
vi planter en Mast til Danmarks Flag, 
vi planter Bjælker og Lægter 
til Hjem for kommende Slægter. 

Jul 1934. Mantzhej Skovridergaard. 

Elisabeth Vestergaard. 



(S? ^uåilæum i < 33ørnesfi/en 

af ^/sf(/ O/irin/ianncn 



( S\ci var den i?tlt December. Morkt var d,i, "u tunge 
cJ^J Skyer drev afsted hen over Trætoppene i Præste- 
gaardshaven; de kunde give Regn — og de kunde blive 
til Sne. Børnene haabedc paa det sidste; selv om de 
maaske skulde vente paa det lige til Juleaften, saa kom 
det nok. Saadan gik det da i Fjor; alt havde været 
mørkt, da de Juleaften gik til Kirke, men det glemte 
de, saa længe de sad derinde med Lys og Sang omkring 
sig og to store Juletræer oppe i Koret. Det var ogsaa 
saa dejligt at høre alle de mange synge: Det kimer nu 
til Julefest — men saa skete det, at noget piskede ganske 
fint paa de smaa Ruder i Taarnet, og de begyndte alle 
at blive urolige og spændte, og en af de smaa havde 
virkelig rejst sig og sagde ganske højt: Er det ikke snart 
færdig med Prækningen? Det var rigtignok godt, da 
Far sagde Amen, og man snart kunde komme ud at se. 
Og virkelig — det var Sne, som allerede havde lagt et 
hvidt Tæppe over det hele; det var som Masser af smaa 
hvide Fugle, der dalede ned og satte sig paa alle dem, 
der stod og sagde: Glædelig Jul! Glædelig Fest! Bør- 
nene havde ikke sagt noget, de var blot løbet ned gen- 
nem den hvide Have og havde sat hver sine Fodspor i 
Snei n. 

Alt det havde de ikke glemt — og Sneen kom saa- 
mænd ogsaa nok i Aar. 

Nu havde de alle været med Far ude i Haven for 
at finde et passende Juletræ, og det var sat paa sin 
vante Plads lige til at pynte. 

Det var bare drøjt at skulle vente 8 Dage endnu 

— men for Resten var der nok at gøre med alle Jide- 
gaverne. Hele Dagen listede Børnene — en ad Gangen 

— op til Far efter Aviser til Indpakning, og de fik da 
ogsaa Lov at tage væk, naar de blot tog i Orden fra 

inden i Bunken. Sejlgarnet var Far mere øm over — 
men det var jo Jul. Og saa pakkede man med Iver og 
Spænding. 

Du h r vel ikke sit dit Fingerbøl?* — og saa 
blev der svøbt en stor dobbelt Avis om den dybe. Hemme- 
lighed. >Dejlig er den Himmel blaa ja, for det kan 

man godt synge, selv om ogsaa det er Graavejr, for 
Himlen e r blaa bag ved Skyerne.* 

Næsten hele Dagen var Mor i Køkkenet, men i Af- 
ten vilde hun ganske sikkert, som hun plejede, udlove 
5 Øre til den, der kunde nævne én, hun havde glemt at 
skrive Julebrev til. Og tjente man saa 2 Øre ved at aore 
Orden i Mors Syæske, var det jo værd at tage med til 
alt det, der skulde købes. 

I Morgen skulde Mor til Byen, og der i'ar meget, 
hun kunde ordne for den ene og den anden — et Penne- 
skaft, der ikke maatte koste over S Øre, et Penalhus til 
7 Øre — og saa maatte Mor t-ndelig passe paa ikke at 
røbe naget fra den ene til den anden. 

Hver Gang, Mor kom ind i Stuen, duftede det saa 
dejligt af Jul; hun havde ogsaa tit en tSmagekage* med 
sig. De brune var forlængst gemt til Side, men hver 
Dag- kom der en ny Kasse til paa Bænken ude i Konfir- 
mandstuen. 

Saa kom Posten allerede med en Julepakke — nej, 
der var virkelig to. Det er fra 

Tys, det maa man ikke sige noget om — men jeg 
ved det ellers lige saa godt som du. 

Og der e r begyndt at komme Julebreve — de lig- 
ger inde i den blaa Skaal. Saa, saa, saa, hvad snakker 
alle I om — Pakker og Breve er Hemmeligheder, som 
kun Mor skal vide. 

Men nu skal I for Resten se her! Og Mor 

hentede et stort Fad Konditorkager og satte dem paa 

Bordet. Hvad var Meningen? Det var jo ikke Jul 

— og desuden den Slags Kager! 

Saa hentede Mor Bordet med Symaskinen paa ind i 
Børnestuen, og hele Tiden saa' hun saa underlig hemme- 
lighedsfuld ud. Mon hun havde Tid til at sy Julegaver 
i Dag? 

Kan I huske, sagde Mor saa og smilede nok saa glad, 
at I selv engang har lagt Mærke til, at der er Aarstal 
og Dato paa vor gode, gamle Symaskine, og nu i Dag 
er den netop 25 Aar gammel, som I kan se her — der- 
for skal vi nu have Kager og glæde os over alt det, den 
har gjort for os gennem de mange Aar. Det er maaske 
nok en lille og almindelig Ting at lave Fest for, men 
man skal ogsaa tænke paa alle de smaa Ting, som hører 
med til at gøre Livet lyst og godt for os. Inden vi spiser 
Kagerne, skal vi lige høre, hvad Symaskinen har at for- 
tælle os. 

Saa satte Mor sig ved Maskinen, snurrede rundt 
med Hjulet og sang paa Melodien: Jeg var en Gang en 
dejlig, dejlig, dejlig Sukkermø: 

Jeg var engang en dejlig ny Maskine fiks og flot, 
min Mester sa'e, jeg laver kun, hvad der er ekstra godt. 

Og Aarene de svandt, 

og Mester talte sandt — 
det gik saa godt, jeg stak saa flot, og alt blev fint i Kant. 
Mit Hjul nu snurrer rundt og rundt, og Naal og Spole 

gaar. 

og saadan har jeg slidt og stræbt i fem og tyve Aar. 

Der var især to Piger smaa, jeg aldrig glemme kan, 

vi blev saa gode Venner — skønt ej ud af samme Stand. 

De ofte tog mig fat, 

fik straks i Gang mig sat; 
mens Hjulet snurred rundt og rundt, de kaldte mig en 

Skat. 



Med øvet Haand og Øje snildt, med Maalebaand og Saks 
paa Bordet rask de klipped løs paa mange, mange Slags. 

Og kom jeg først i Gang, 

det inde i mig sang 
om Kjoler, Bluser, Bukser, Liv og Nattekjole lang. 



Ja, travlt og travlt det har jeg haft i fem og tyve Aa; 
og der er ingen Udsigt til, at Afsked snart jeg faar. 

Familjen er saa stor, 

og Børnene de gror, 
saa der skal stadig nyt og nyt til Søster og til Bror. 

Jeg rander alle Danmarks Piger, baade store, smaa, 
at gode Symaskiner bør de altid skønne paa. 

De skaffer daglig Pynt 

for ofte ringe Mønt, 
og altid gaar del rask fra Haand. vaar først man faat 

begyndt. 



Humøret det er altid godt, naar blot jeg snurrer rundt, 
jeg tænker paa de andre kun — og det er altid sundt, 
at gøre rigtig Gavn- 
og fylde andres Savn 
det giver selv en gammel én som mig et agtet Navn. 



Nu glad jeg snurrer rundt og rundt, idet jeg siger Tak 
til dem, som drejed Hjulet mit, saa mange Sting jeg stak. 

Alene gik det ej 

for mig paa travle Vej, 
saa Tak og Tak til alle dem, der villig førte mig. 
Mit Hjul nu snurrer rundt og rundt, og Naal og Spole 

gaar, 

og saadan har jeg slidt og stræbt i fem og tyve Aar. 



Børnene lo og klappede i Hænderne — og saa gik de 
los paa Kagerne. 

1 1929 udsendte Tage Christiansen for første Gang Hjem- 
stavns-Julehæftet »Odsherred*. Det var svært at finde 
et Navn; men Linien laa klar nok, og det kom da slet 
og ret til at hedde »Odsherred«, en Titel, der stadig er bi- 
beholdt. Det udkom 
i 800 Eksemplarer; 
men det viste sig 
hurtigt at være for 
lille et Oplag; for 
Jul var Hæftet ud- 
solgt. Aar for Aar 
er Succes'en vokset, 
og Oplaget er nu 
paa 1000 Eksempl. 
Det forste Hæfte 
indledes med et Digt 
af Udgiveren, Barn- 
dommens Land. løv- 
rigt er Bidragyderne 
bl. a. Pastor Isidor 
Herskind, Provstin- 
de Asta Christian- 
sen, Pastor Skifter- 
Andersen, Kontor- 
chef von Holstein og 
Pastor Tage Kjer. Tage Christiansen behandler i Hoved- 
artiklen Svinninge Mollegaard med Kritikeren Clemens Pe- 
tersens og hans berømte Gæster, navnlig Bjørnstjerne 
Bjørnson. Desuden findes der interessante Oplysninger 
om og Billeder fra gamle Dages Nykøbing. Omslagsbilledet 
forestiller Højby Kirke set fra Præstegaardens Have. 



/ — \ r^v r 4 i i r ^ p\ i \ t | — » 



UtHilVHr AF TAG« ChMtlAN-CRN 

■ tifl: I MltM i » M l i tj Æ- 



/"\dsherred«, 2. Samling, 1930, har paa sit gule Om- 
slag en farvelagt Gengivelse af et Maleri af Rør- 
vig Kirke med Lyng og Gran i Forgrunden. Det indledes 
med et smukt og gribende Digt af Kai Flor om de første 
i Odsher- 

red: »De havde sto- 
let paa en evig Hvi- 
le — c. Provstinde 
Asta Christiansen 
giver i »Fra den 
gamle Landsby« et 
nteressant og meget 
levende Tidsbillede 
fra omkring 1860 
med Højby som 
Midtpunkt. Social- 
minister Steincke 
fortæller paa sin 
særprægede Maade i 
en illustreret Arti- 
kel Barndomsminder 
fra Nykøbing og pri- 
ser Nordstrand og 
Odsherred, og Re- 
daktionssekretær H. 

Brix giver i et let og fornøjeligt Causeri et Indtryk af 
Sommer-Herlighederne ved Sejrøbugtens Bund. Endvidere 
indeholder Hæftet en Mængde smukke Billeder, flere Digte, 
Artikler om afdøde Overlærer Steincke, Egebjerg Præste- 
gaard, Esterhøjstenen, Forfatter L. C. Nielsen og nogle ud- 
mærket fortalte Barndomsminder fra en Gaard i Odsherred. 




TAGfe C HUSHAN SEN 



i 



F aa Egne i vort Land har saa rig en Hi- 
Btoru »om 1 klsht i ri d. 0 

Faa Steder i vort Land er Fortidsmin- 
derne saa let tilgængelige som i Odsherred. 

Museerne i Faarevejle, Nykøbing og Sten- 
strup ejer en Rigdom af Minder fra vore 
Forfædres Liv og Virke. 

Inte.t Steds findes saa rig og saa afveks- 
lende Natur som i Odsherred. 

Enhver historisk interesseret vil derfor 
kunne samle rigt Udbytte ved en Ferie i 
Odsherred — Danmarks skønneste Turistegn. 

Odsherreds Turistforenings Sekretariat, 
Telefon Nykøbing S). 241, giver beredvilligt 
Oplysninger om Hoteller. Pensionater o. lign. 



38 



Side 38 af 42 



OD 



Tredie Samling af »Odsherred«, 1931 
har som Omslagsbillede Stendyssen 
i Herrestrup efter Akvarel af Troels 
Trier. Hæftet indledes af Provst N. P. 
Christiansen, tidl. Højby, og med et 
Digt, Odsherred, af Ingeborg Olrik. 
Derefter følger en interessant og rigt 
illustreret Artikel om Folkedragter i 
Odsherred af Kredslæge J. S. Moller, 
Kalundborg. Provstinde Asta Christian- 
sen giver, som »Roskilde Dagblad« skri- 
ver i Anm., »en fin og stemningsfuld 
Skildring af den gamle idylliske Gre- 
vinge Præstegaard, der beboedes af 
Præsten og Forfatteren Richard Peter- 
sen. Beretningen om en ung Søsters 
Sygdom og Død en Vinteraften ind un- 
der Jul, rummer i al sin Alvor og dybe 
Sorg saa megen fin og ægte Kunst, at 
alene af den Grund bor man købe Bogen.« Tage Christian- 
sen giver et Stemningsbillede fra »Nordstrand« og »gen- 
giver paa mesterlig Vis en Samtale med Krediforenings- 
direktor Peter Madsen, Eskildstrup« (Odsh. Av.). Derefter 

følger en Beskrivelse af Folkedansen i 
Odsherred i gamle Dage og nu, skrevet 
af Frede Andersen, Svinninge Molle- 
gaard, og med Billede af Odsherreds 
Folkedansere. En gammel Dansk-Ame- 
rikaner, Aug. H. Jacobsen, fortæller 
Barndomsminder fra Nykøbing, og en- 
delig følger — foruden forskellige 
Digte — en omhyggelig og selvstæn- 
dig Behandling af de ejendommelige 
Sagn, der knytter sig til Rørvig Kirke, 
Marsk Stigs Begravelse og Brudemor- 
det, en Artikel, der vakte megen In- 
teresse og senere dannede Grundlag for 
et Radioforedrag. 

I de mange rosende Anmeldelser af 
Hæftet hedder det bl. a.: 

i Livligt skrevet, underholdende 

og oplysende — « (Næstv. Tid.). 
»Her er skabt et Hjemstavns- Julehæfte, som af mange 
vil blive modtaget med Glæde.« (Rosk. Tid.) — »Den, der 
ejer Tage Christiansens »Odsherred« fra i Aar og fore- 
gaaende Aar, ejer en uvurderlig Skat« (Odsh. Tid.) 



Poul Helms Bog- & Papirhandel 

Telf. 6. Nykøbing Sj. Telf. 6. 

Lædervarer - 

Fyldepenne — 
Foto - 

Musikalier — 

Grammophoner 

og Plader — — 

SPILLEKORT - JETTONS 

Film fremkaldes fra Dag til Dag. 



93øger - ^oder - ^Papir 

Gunnar Rasmussens 
Boghandel 

Nykøbing Sj. Telefon 123. 
< ^Keramid Bædervarer Raderinger 



Qode julegaver : 

Saaledes blev jeg hjemløg. Ny dansk-amerikansk 
1 Roman af Enok Mortensen (Udvandrer 
fra Svinninge). Anbefalende omtalt bl. a. af' 
Bibliotekar Bay i Chicago. Pris 6,75. 

I andsbykongen. Ny historisk Landsbyroman fra 
1660erne af Edv. Egeberg. Pris 6,50. 

Var hun den rette. Fortælling fra Odsherred og 
Egnen omkring Skarridsø af J. V o 1 d u m. 
Foreløbig nedsat til 2,00 (halv Pris). 

For Børnene: Fiskerdrengen af J. Bjerre. 
Smukt indbunden. Foreløbig nedsat til 
1,00 (halv Pris). 



^brAæ/i SZmfsficfentfes 
'tBog trykkeri 

— naur rfif iiæ/dcr c/i ttir/tc/ic/ no/ic/ oi/ 

Sdaavan ride tryksag. 

.'>/«-( Kl/l /C/ : 

^Soger — ^Ige* og *37£aanedsf>fade 
^ids- og 'SFesfoftriffer — r'Sfietriacr 
r-aml 3£ef/ig/iedsoari</ t : 

. 1932, fjerde Samling, 
har paa sit festlige røde Omslag 
en farvelagt Gengivelse af et Maleri: 
Udsigt fra Vejrhaj over Dragsholm af 
Fru Gudrun Trier Mørch, der ogsaa ind- 
leder det smukke Hæfte med en Skil- 
dring af Sommer i Odsherred i Odsher- 
red. Efter en lille Novelle af Maler G. 
Herman Jensen, Rørvig, følger Referat 
af Provst N. P. Christiansens sidste 
Juleprædiken i Højby Kirke. Arkivar 
Hans Ellekilde og Redaktor Tage Chri- 
stiansen fortæller om Stenstrup Mu- 
seum og dets langt uden for Herredet 
kendte Bestyrer, den blinde Laurits Jen- 
sen. Efter nogle Barndomsminder fra 
Rørvig følger en rigt illustreret Artikel 
af Udgiveren om Arild Huitfeld til 
Dragsholm, et interessant Tidsbillede fra 
Odsherred ved Aar 1600. Endelig er der Vers bl. a. 




al- 



Pastor Skifter-Andersen om Odden Præ- 
stegaard, en Redegørelse for Sagnene 
om Esterhoj og Stenen paa Høve Klint, 
og Hæftet slutter med et fint lille 
Stemningsbillede af Asta Christiansen: 
Mindernes Tale. 

Den korte Oversigt viser, at »Ods- 
herred« 1932 som sine Forgængere rum- 
mer Hjemstavnsstof af vidt forskellig 
Art, Historie og Folkeminder, Natur- 
beskrivelser og Lyrik, digterisk behand- 
lede Emner og kulturhistoriske Skildrin- 
ger. »Odsherred«: er et Julehæfte, for 
saa vidt som det efterhaanden er ble- 
vet en fast Julegave, der ikke maa sav- 
nes paa Julebordet. Men i Stedet for 
Julehæfters sædvanlige Indhold finder 
man her en Rigdom i Tekst og Billeder, 
der, som en Anmelder skrev, gor alt, 
hvad der hører Odsherred til, saa levende og kært. 



Tage Christiansen: „Odsherred" koster 2 Kr. og faas gennem enhver Boghandel eller 

portofrit tilsendt fra Udgiveren, Adr. Haslev. Et Parti let beskadigede Eksemplarer 

af Aar gangene 1930 og 1931 faas hos Udgiveren til halv Pris. 

■ Smaa Udklip af, hvad der i forskellige sjællandske 
Dagblade er skrevet om de hidtil udkomne Odsherred- 
Hæfter: 

» — Alt i alt er det et dejligt Hæfte, som enhver, der 
holder af Odsherred, dets Natur og Folkeliv, bør købe 
og lægge paa Julebordet. Vi vil haabe, at Hr. Tage Chri- 
stiansen vil fortsætte endnu en Aarrække med Udgivelsen 
af disse Odsherreds-Hæfter. Der kan sikkert findes Stof 
til mange gode Hæfter endnu. 

Det er et Stykke historisk Arbejde, Udgiveren fortje- 
ner stor Paaskønnelse og Tak for.« 

» — Den, der ejer Tage Christiansens »Odsherred« fra 
i Aar og foregaaende Aar, ejer en uvurderlig Skat. Vi 
haaber, at der endnu i mange Aar maa findes Stof til Ud- 
givelsen af dette lokalhistoriske Værk.« 

» — Alt, hvad der horer Odsherred til, bliver saa le- 
vende og kært ved at læse disse Skildringer og se alle 
Billederne — c 

»Det er helt igennem et Hæfte, som kan læses med 
Fornøjelse og Udbytte, ikke alene af Mennesker, som har 
Farbindelse med Odsherred, men af alle, som er interes- 
i Hjemstavnslitteratur.« 



»Udstyret er smukt og festligt, og med det store Op- 
land, Udgiveren har lagt ind under sig, og de gode Penne, 



han har formaaet at sætte i Bevægelse, synes han endnu 
længe at maatte kunne fortsætte med en saadan aarlig 
Hilsen fra Londet deroppe mellem Isefjord og Kattegat.« 

»Her er samlet meget og godt Stof fra Odsherred. 
Udstyret er smukt med mange fortræffelige Billeder, og 
her er skabt et Hjemstavns Julehæfte, som af mange vil 
blhe modtaget med Glæde.« 

»En Mængde af Tage Christiansens »Landsmænd« i 
Odsherred vil sikkert kobe dette smukke Hæfte til Jul, 
dets Værdi ligger langt over en Mængde af det Stof, der 
bydes os som Læsning til Julen.« 

» — Det er uvurderlige Skatte, Tage Christiansen ved 
sine Odsherredshæfter redder os fra Glemselens Dyb. Han 
fortjener Tak derfor — c 

»— Med en sjælden fin Smag har Udgiveren forstaaet 
Aar efter Aar baade at formere Stoffet og knytte Med- 
arbejdere til stg, der besidder Evnen, til paa en smuk og 
stilfuld Maade at fremdrage af Historiens Dyb de mange 
Folkeminder, paa hvilke vor Halvø er saa rig, saavel som 
til at behandle Nutidens Stof paa en Maade, saa at Jule- 
hæftet »Odsherred« i de mange Hjem regnes for et lige 
saa fast Tilbehør til Julen som Æbleskiven og Ribben- 
stegen. — « 

